qundao/data-zh-poetry huggingface dataset:
灯市篇
作者：邓云霄
朝代：明

众星环斗极，万国拱京华。文物流殊俗，车书正一家。马放白登闲汉戌，笳沉青海靖胡沙。胡沙汉戍临荒服，尧封禹甸绵周箓。雄关虎踞一百二，圣主龙飞三十六。送腊玄霜散北郊，迎春青帝回东陆。明堂元旦朝诸侯，仙乐遥传万井讴。瑞日轻笼囗鹊观，卿云低抱凤凰楼。六衢九陌饶佳气，击坏升平多燕喜。宫中锦绣结熬山，陌上烟花满灯市。灯市游人杂还来，交廛列肆两边开。阵阵香尘萦晓雾，填填画毂度新雷。香尘画毂华灯下，竞巧矜能高索价。白凤斜飞螭口衔，黑龙倒舞麟须挂。鸡踏红莲玉作台，鲸翻绛蜡金为架。绮靡应同董偃奢，神奇肯在丁谖亚。更有胡商碧眼悬，携来异宝气冲天。黄金满斗真成土，彩帛如山不论钱。披图若献河宗瑞，陆地忽涌波斯船。制就九枝逾万万，装成四照讵千千。谁家千万争豪侈，中贵侯门兼戚里。横跨市上起歌楼，直倚云边奏声伎。火树光摇洛洞羊，春樽色泛嶓山兕。楼头弦管逐年新，楼底喧喧引看人。歌声窃窕闻黄道，灯影荧煌彻紫宸。紫宸黄道连双阙，银蟾皎洁银河没。已讶仙人五色烟，旋看帝子重轮月。月华星彩迥层层，马埒球场兴倍增。望去九门开铁缫，行来十道界金绳。妖姬解造千番曲，上客能酬几匹绫。公子王孙徒妩媚，鸣钟列鼎浪骄矜。良宵未觉欢娱毕，鼓声隆隆催晓日。转眼风光又一时，人生宁有百年期。冯唐白■遥相待，扬子玄经谁见知。羞随轻薄空驰逐，繁华富贵风前烛。潦倒堪为毕卓眠，升沉懒问君平卜。燕市难逢击筑人，素衣愁染帝京尘。
灵岩琴台畔松径遇吴师因赠
作者：邓云霄
朝代：明

琴台出石径，三月松花黄。好风从东来，散落皆天香。野老行茯苓，白石煮琼浆。扫花春酿熟，醉饱能休粮。萝薜洞门古，闭关春昼长。谁知灵岩畔，已到蓬山乡。野老竟为谁，恐是汉张良。
灵济宫会饮分韵得天字
作者：邓云霄
朝代：明

松柏深无暑，经堂静法筵。谈玄壶里趣，浮白酒中仙。棋罢妨柯烂，诗成有鹤传。醉归休觅路，人已到罗天。
灵谷寺看梅五首
作者：邓云霄
朝代：明

灵谷东风放早梅，寻芳词客共徘徊。只疑白鹤随飞锡，忽见天花满法台。疏影离离笼淡日，清香片片洒流杯。扬州西望江如带，东阁逢春几度开。路转深松过密筠，天开瑶圃迥含春。曲中玉笛吹残雪，梦里仙衣想美人。未许蝶蜂侵瘦骨，谁将沆瀣濯花神。怜君不肯如桃李，宝马香车自起尘。宦情潇洒有馀闲，古寺幽芳得共攀。坐里氤氲香作国，醉中倾倒玉为山。陇头驿使春相问，岭外音书远未还。旧宅罗浮千万树，断肠猿鸟白云间。白苧新披若不胜，素娥环佩自盈盈。妆开半面寒仍敛，笑入微风态更轻。翠羽有心窥艳蕊，青苔何意待飞英。还嫌生不临流水，为照冰姿入镜明。疏林澹澹挂斜晖，眼底游人看渐稀。芳草尚留珠履迹，香风遥送玉骢飞。山空转觉烟云净，春好何须锦绣围。最爱月明诸客散，万花深处一僧归。
灵谷寺看梅五首·其一
作者：邓云霄
朝代：明

灵谷东风放早梅，寻芳词客共徘徊。只疑白鹤随飞锡，忽见天花满法台。疏影离离笼淡日，清香片片洒流杯。扬州西望江如带，东阁逢春几度开。
灵谷寺看梅五首·其三
作者：邓云霄
朝代：明

宦情潇洒有馀闲，古寺幽芳得共攀。坐里氤氲香作国，醉中倾倒玉为山。陇头驿使春相问，岭外音书远未还。旧宅罗浮千万树，断肠猿鸟白云间。
灵谷寺看梅五首·其二
作者：邓云霄
朝代：明

路转深松过密筠，天开瑶圃迥含春。曲中玉笛吹残雪，梦里仙衣想美人。未许蝶蜂侵瘦骨，谁将沆瀣濯花神。怜君不肯如桃李，宝马香车自起尘。
灵谷寺看梅五首·其五
作者：邓云霄
朝代：明

疏林澹澹挂斜晖，眼底游人看渐稀。芳草尚留珠履迹，香风遥送玉骢飞。山空转觉烟云净，春好何须锦绣围。最爱月明诸客散，万花深处一僧归。
灵谷寺看梅五首·其四
作者：邓云霄
朝代：明

白苧新披若不胜，素娥环佩自盈盈。妆开半面寒仍敛，笑入微风态更轻。翠羽有心窥艳蕊，青苔何意待飞英。还嫌生不临流水，为照冰姿入镜明。
焙茶词
作者：邓云霄
朝代：明

主人癖睡思饮茶，春雷初破黄金芽。云蒸露浥含灵气，百草群花让清味。山翁穿入紫霞堆，采自仙人掌上来。簇簇旗枪擎数斗，高斋钻燧燃榆柳。呼童扇火红竹炉，薰笼残焙轻纱铺。芳香片片凌兰苜，恨无杨子中冷水。井花初汲日迟迟，烹待南窗梦醒时。
燕京中秋十五首
作者：邓云霄
朝代：明

芙蓉水落凤凰城，台馆翛然白玉京。秋色平分中夜月，风光偏借此宵晴。霜侵桂阙仙衣冷，轮度银河碧浪轻。欲向银蟾乞灵药，共骑黄鹤听吹笙。西来爽气净寥天，金粟飘香集绮筵。青女踏残燕市草，紫箫吹散蓟门烟。壮怀潦倒惟杯酒，往事凄凉自岁年。迢递故乡临桂水，愁看两地共婵娟。广寒游罢回龙驭，金母初归欲进桃。露湛玉盘铺白练，月翻宫瓦涌黄涛。楼前佳气西山近，殿上芳尊北斗高。独有微臣犹待诏，青云空愧旧宫袍。冉冉东流竟不回，年华漏箭暗相催。严风乱卷胡霜去，明月还浮朔吹来。白草连天迷渥水，黄金无地觅燕台。谁怜蹭蹬龙媒老，苜蓿蒲梢晚自哀。海外亭亭晓镜升，仙槎谁道兴难乘。遥闻桂子飘灵隐，忽忆涛声满广陵。夜永缓倾金凿落，人闲长坐玉壶冰。懒随道上遨游子，裘马红尘浪自矜。云叶轻盈护月华，古堂虚白晚栖鸦。管弦人世新番曲，霓羽天孙自一家。泛渚可能期太乙，占星还欲摘匏瓜。丹砂未就残双鬓，此夕秋思未有涯。安仁官序黯惊秋，赖有深杯缓旅愁。笑挽天河聊漱齿，更听宫漏促传筹。十年偃蹇仍黄绶，万里羁栖易白头。谁念倦游心独苦，故山吾拟理菟裘。谁家玉笛叫层云，月引馀声送雁群。缥缈危栏人独倚，凄清深院客先闻。胡床暗忆先年弄，绛帐空传旧日文。最是天涯肠断处，落梅残柳更纷纷。万木萧萧玉露浓，汀兰岸芷若为容。正邀明月留澄景，休向浮云问旧踪。镜里关山同一点，人间道路隔千重。醉乡已悟能忘世，愿向金波化酒龙。游尘争度七香车，河汉纵横月未斜。望望歌楼凉似水，行行驰道白如沙。清风自扫扬雄宅，胜事全归石季家。过眼物华真瞬息，更留馀酝待黄花。斗挂城头夜漏深，疏桐澹澹月移阴。横塘迥对双珠定，阿阁斜衔半壁沉。霜露不凋青桂影，海天长系素娥心。寒衣夫授催刀尺，又听西风一片砧。醉舞狂遗白接䍠，铜鞮终夜闹群儿。携壶秉烛有今夕，去燕来鸿又一时。世上功名浑是梦，酒中贤圣乃吾师。君看小阮追欢处，何必风流让习池。年来氛祲未全消，暮角边声入夜遥。逐虏有人逾北海，寄衣谁梦到西辽？尘迷汉月愁飞挽，云暗胡天失射雕。闻道前军犹未入，不知何日起嫖姚？塔影风动金琅珰，夜如何其夜未央。南楼老子兴不浅，西方美人怀正长。三天云水自浩浩，九秋霜露徒茫茫。遥把一杯酹牛女，尔独无辜限河梁。坐深凉露湿征衣，星聚人间此会稀。共道鹓鸾依北阙，谁怜乌鹊又南飞？烟销六代无新曲，潮落三山冷旧畿。他日停云念吾党，那能不饮醉方归？
燕京中秋十五首·其一
作者：邓云霄
朝代：明

芙蓉水落凤凰城，台馆翛然白玉京。秋色平分中夜月，风光偏借此宵晴。霜侵桂阙仙衣冷，轮度银河碧浪轻。欲向银蟾乞灵药，共骑黄鹤听吹笙。
燕京中秋十五首·其七
作者：邓云霄
朝代：明

安仁官序黯惊秋，赖有深杯缓旅愁。笑挽天河聊漱齿，更听宫漏促传筹。十年偃蹇仍黄绶，万里羁栖易白头。谁念倦游心独苦，故山吾拟理菟裘。
燕京中秋十五首·其三
作者：邓云霄
朝代：明

广寒游罢回龙驭，金母初归欲进桃。露湛玉盘铺白练，月翻宫瓦涌黄涛。楼前佳气西山近，殿上芳尊北斗高。独有微臣犹待诏，青云空愧旧宫袍。
燕京中秋十五首·其九
作者：邓云霄
朝代：明

万木萧萧玉露浓，汀兰岸芷若为容。正邀明月留澄景，休向浮云问旧踪。镜里关山同一点，人间道路隔千重。醉乡已悟能忘世，愿向金波化酒龙。
燕京中秋十五首·其二
作者：邓云霄
朝代：明

西来爽气净寥天，金粟飘香集绮筵。青女踏残燕市草，紫箫吹散蓟门烟。壮怀潦倒惟杯酒，往事凄凉自岁年。迢递故乡临桂水，愁看两地共婵娟。
燕京中秋十五首·其五
作者：邓云霄
朝代：明

海外亭亭晓镜升，仙槎谁道兴难乘。遥闻桂子飘灵隐，忽忆涛声满广陵。夜永缓倾金凿落，人闲长坐玉壶冰。懒随道上遨游子，裘马红尘浪自矜。
燕京中秋十五首·其八
作者：邓云霄
朝代：明

谁家玉笛叫层云，月引馀声送雁群。缥缈危栏人独倚，凄清深院客先闻。胡床暗忆先年弄，绛帐空传旧日文。最是天涯肠断处，落梅残柳更纷纷。
燕京中秋十五首·其六
作者：邓云霄
朝代：明

云叶轻盈护月华，古堂虚白晚栖鸦。管弦人世新番曲，霓羽天孙自一家。泛渚可能期太乙，占星还欲摘匏瓜。丹砂未就残双鬓，此夕秋思未有涯。
燕京中秋十五首·其十
作者：邓云霄
朝代：明

游尘争度七香车，河汉纵横月未斜。望望歌楼凉似水，行行驰道白如沙。清风自扫扬雄宅，胜事全归石季家。过眼物华真瞬息，更留馀酝待黄花。
燕京中秋十五首·其十一
作者：邓云霄
朝代：明

斗挂城头夜漏深，疏桐澹澹月移阴。横塘迥对双珠定，阿阁斜衔半壁沉。霜露不凋青桂影，海天长系素娥心。寒衣夫授催刀尺，又听西风一片砧。
燕京中秋十五首·其十三
作者：邓云霄
朝代：明

年来氛祲未全消，暮角边声入夜遥。逐虏有人逾北海，寄衣谁梦到西辽？尘迷汉月愁飞挽，云暗胡天失射雕。闻道前军犹未入，不知何日起嫖姚？
燕京中秋十五首·其十二
作者：邓云霄
朝代：明

醉舞狂遗白接䍠，铜鞮终夜闹群儿。携壶秉烛有今夕，去燕来鸿又一时。世上功名浑是梦，酒中贤圣乃吾师。君看小阮追欢处，何必风流让习池。
燕京中秋十五首·其十五
作者：邓云霄
朝代：明

坐深凉露湿征衣，星聚人间此会稀。共道鹓鸾依北阙，谁怜乌鹊又南飞？烟销六代无新曲，潮落三山冷旧畿。他日停云念吾党，那能不饮醉方归？
燕京中秋十五首·其十四
作者：邓云霄
朝代：明

塔影风动金琅珰，夜如何其夜未央。南楼老子兴不浅，西方美人怀正长。三天云水自浩浩，九秋霜露徒茫茫。遥把一杯酹牛女，尔独无辜限河梁。
燕京中秋十五首·其四
作者：邓云霄
朝代：明

冉冉东流竟不回，年华漏箭暗相催。严风乱卷胡霜去，明月还浮朔吹来。白草连天迷渥水，黄金无地觅燕台。谁怜蹭蹬龙媒老，苜蓿蒲梢晚自哀。
燕京早秋
作者：邓云霄
朝代：明

旅食京华且岁时，西风又报入桐枝。积薪宦况秋逾冷，落叶惊心鬓易丝。朔气近边闻雁早，岭云临海得书迟。忧时寄远俱无赖，惆怅新停浊酒卮。
燕京春怀八首
作者：邓云霄
朝代：明

清昼人间更觉长，坐来春思正茫茫。和风送暖冲炎塞，芳草连天到朔方。索醉难逢千日酒，飞花空乱九回肠。主人愁绝耽狂药，蜂蝶尊前莫更狂。昼漏晨钟迥不闻，阴晴消息杳难分。春眠任噪门前雀，野献谁将涧底芹。地隔蓬莱环弱水，天高阊阖锁浮云。自惭拙宦偏沧落，需次经年未见君。亭午昏阴鸟罢啼，微风斜雨转凄凄。蓟门留滞嗟燃桂，越客沉吟异执圭。曲沼点花明锦水，轻车蹴草破香泥。愁来预约高阳侣，晴日芳郊酒并携。客意伤春似感秋，墓田寒食忆松楸。少年衣马矜三月，游子悲歌起四愁。天远孤鸿来岭表，风轻片角落城头。烟尘万里迷双眼，惆怅乡关倦倚楼。西苑芳湖绕绿堤，凫鹥鸂□浪参差。昆明不动旌旗影，汾水空思鼓棹词。好鸟闲啼三殿柳，和风长护万年枝。萋萋碧草欣承辇，伫望花阴彩仗移。载酒郊圻晚兴慵，愁心落日满卢龙。金元战地存遗垒，燕赵狂徒伏旧封。雨后黾蛙喧水草，荒馀鸡犬罢村舂。谁怜问柳寻花客，欲向松门伴赤松。寒暑京华几暗移，槐阴草色静荆扉。堂虚燕子从教入，日永杨花好慢飞。海上乡书新到少，城中车马近来稀。纸屏石枕堪高卧，今世谁云隐吏非。豺虎中原尚爪牙，氛霾飒飒惨风沙。也知漆室能忧国，却笑荆门独忆家。宛马天山肥苜蓿，宣房春水涨桃花。老成南北烦筹策，翘首云边待相麻。
燕京春怀八首·其一
作者：邓云霄
朝代：明

清昼人间更觉长，坐来春思正茫茫。和风送暖冲炎塞，芳草连天到朔方。索醉难逢千日酒，飞花空乱九回肠。主人愁绝耽狂药，蜂蝶尊前莫更狂。
燕京春怀八首·其七
作者：邓云霄
朝代：明

寒暑京华几暗移，槐阴草色静荆扉。堂虚燕子从教入，日永杨花好慢飞。海上乡书新到少，城中车马近来稀。纸屏石枕堪高卧，今世谁云隐吏非。
燕京春怀八首·其三
作者：邓云霄
朝代：明

亭午昏阴鸟罢啼，微风斜雨转凄凄。蓟门留滞嗟燃桂，越客沉吟异执圭。曲沼点花明锦水，轻车蹴草破香泥。愁来预约高阳侣，晴日芳郊酒并携。
燕京春怀八首·其二
作者：邓云霄
朝代：明

昼漏晨钟迥不闻，阴晴消息杳难分。春眠任噪门前雀，野献谁将涧底芹。地隔蓬莱环弱水，天高阊阖锁浮云。自惭拙宦偏沧落，需次经年未见君。
燕京春怀八首·其五
作者：邓云霄
朝代：明

西苑芳湖绕绿堤，凫鹥鸂□浪参差。昆明不动旌旗影，汾水空思鼓棹词。好鸟闲啼三殿柳，和风长护万年枝。萋萋碧草欣承辇，伫望花阴彩仗移。
燕京春怀八首·其八
作者：邓云霄
朝代：明

豺虎中原尚爪牙，氛霾飒飒惨风沙。也知漆室能忧国，却笑荆门独忆家。宛马天山肥苜蓿，宣房春水涨桃花。老成南北烦筹策，翘首云边待相麻。
燕京春怀八首·其六
作者：邓云霄
朝代：明

载酒郊圻晚兴慵，愁心落日满卢龙。金元战地存遗垒，燕赵狂徒伏旧封。雨后黾蛙喧水草，荒馀鸡犬罢村舂。谁怜问柳寻花客，欲向松门伴赤松。
燕京春怀八首·其四
作者：邓云霄
朝代：明

客意伤春似感秋，墓田寒食忆松楸。少年衣马矜三月，游子悲歌起四愁。天远孤鸿来岭表，风轻片角落城头。烟尘万里迷双眼，惆怅乡关倦倚楼。
燕京秋怀三首
作者：邓云霄
朝代：明

万里霜天数雁行，飞书随处急秋防。渥洼漫道来天马，沙苑仍残旧骕骦。大树凉回风瑟瑟，高坛秋尽月苍苍。年来辽左功成否？愁见旄头夜夜光。蓟门遥望古桑乾，易水萧萧风正寒。昔日悲歌传击筑，近时豪客亦探丸。太行西枕秦关险，碣石平吞晋甸宽。万世皇居元此地，旧图如在掌中看。碧蹄未见奏铙歌，闻道东倭已请和。边徼岂无秦日月，旁人休指晋铜驼。元戎拥幕虚谈战，圣主深居实止戈。试问唐皇经略后，到今营垒竟如何？
燕京秋怀三首·其一
作者：邓云霄
朝代：明

万里霜天数雁行，飞书随处急秋防。渥洼漫道来天马，沙苑仍残旧骕骦。大树凉回风瑟瑟，高坛秋尽月苍苍。年来辽左功成否？愁见旄头夜夜光。
燕京秋怀三首·其三
作者：邓云霄
朝代：明

碧蹄未见奏铙歌，闻道东倭已请和。边徼岂无秦日月，旁人休指晋铜驼。元戎拥幕虚谈战，圣主深居实止戈。试问唐皇经略后，到今营垒竟如何？
燕京秋怀三首·其二
作者：邓云霄
朝代：明

蓟门遥望古桑乾，易水萧萧风正寒。昔日悲歌传击筑，近时豪客亦探丸。太行西枕秦关险，碣石平吞晋甸宽。万世皇居元此地，旧图如在掌中看。
燕台南望寄见日山人
作者：邓云霄
朝代：明

南极星遥海气阴，有人高卧在云林。青山合是藏收地，白发难销壮志心。鸿雁春还无一字，鱼龙秋老几孤吟。忆君更厌风尘色，梦绕梅花四百岑。
燕子楼
作者：邓云霄
朝代：明

双燕楼中羽翼乖，百年欢笑竟难谐。萦回旧恨缠红缕，零落新妆断玉钗。无复行云归独寝，空馀明月照幽怀。可怜曲罢梁尘歇，春雨泥融草满阶。
燕子矶
作者：邓云霄
朝代：明

布帆破浪疾如矢，逆十盘涡旋且止。燕子矶头石林立，水势建瓴走千里。怪石齿齿斜衔舟，老鼋含呷柁师愁。百篙挺折不得力，一缆岂合牵奔流。风号涛怒如交战，层崖观者皆色变。危樯欹侧不可支，同舟众命悬轻线。谁将鈇索置崖间，挽索齐呼济险艰。错探骊龙离虎口，愁胡冷面开春颜。人言滟滪大如襆，五月瞿塘不可触。燕矶之险胜瞿塘，静想可为三日哭。垂堂遗训慎风波，世路风波今更多。吴门回首浑如梦，且向清尊一醉歌。
燕山闻杜鹤
作者：邓云霄
朝代：明

百舌声喧絮乱飞，杜鹃又到蓟门枝。洛桥啼罢市朝异，蜀国魂归道路疑。人事未随阳气转，天心宁待野禽知。好依宫树催春曙，日暖龙眠起每迟。
燕矶醉游歌
作者：邓云霄
朝代：明

燕矶怪石欲飞舞，绝壁去天才尺五。神工鬼斧巧镵削，突兀恐干天帝怒。骞头奋翼何太奇，为与京畿作门户。上攀阊阖锁，下俯冯夷宫，吞江吸汉受朝宗。盘回王气在其中，龙楼凤阁常郁葱。周家廷后存镐丰，闾阎扑地绮罗丛。岁岁良辰集此地，舟车水陆交奔冲。我辈来游值胜会，倾都士女狂如醉。毂击肩摩十丈尘，金钿委地琼瑶碎。有美人兮青翰舟，锦帆绣幄当中流。征歌更鼓湘灵瑟，拾翠还过杜若洲。万人流盼千人羡，玉质波光净如练。不信瑶台月下逢，谁云洛浦今能见。鸳鸯鸿雁各有偶，笑杀旁人浪回眷。须臾填隘不可驻，揽衣直上悬崖去。飞阁临江挂彩虹，危亭逼汉蹑罡风。俯观下界如屯蜂，妍媸贵贱虽不同，百年瞬息皆成空。君看矶畔东流水，流尽英雄还不止。黄旗紫盖黯无光，玉树金莲亦枯死。六代兴亡似奕棋，到今时事转堪悲。清谈已落晋人吻，植党尤仍宋代非。图里流民空有骨，关前塞卒苦无衣。立马不闻鸣彩仗，神龙还见卧遥闱。咫尺重阍不可叫，忧时雪涕舒长啸。补天难展女娲手，避地终随子陵钓。五噫歌残出汉关，桃源深处水潺潺。可怜矶上遨游者，尚在醺醺醉梦间。
牛皮塘苦雨守涨
作者：邓云霄
朝代：明

哀壑奔腾趁急流，篷声日夜不曾休。长风故送白头浪，暮雨偏留青雀舟。万事输人常偃蹇，三杯取醉且夷犹。世间谁是忘情者，只有江山不解愁。
牡丹四绝
作者：邓云霄
朝代：明

纷纷红紫战春场，叵奈东风掠阵狂。谁道青皇不解事，故将后劲属花王。绣幄珠帘护宝栏，露华犹自怯朝寒。呼童暖酒浇檀晕，春色偏怜带醉看。共道名花肯让花，后于桃李殿韶华。寄言二八楼头女，不必先窥宋玉家。轻盈似入昭阳掌，浓艳堪回照夜车。朱鸟池边传资讯，好将颜色付红蕖。
牡丹四绝·其一
作者：邓云霄
朝代：明

纷纷红紫战春场，叵奈东风掠阵狂。谁道青皇不解事，故将后劲属花王。
牡丹四绝·其三
作者：邓云霄
朝代：明

共道名花肯让花，后于桃李殿韶华。寄言二八楼头女，不必先窥宋玉家。
牡丹四绝·其二
作者：邓云霄
朝代：明

绣幄珠帘护宝栏，露华犹自怯朝寒。呼童暖酒浇檀晕，春色偏怜带醉看。
牡丹四绝·其四
作者：邓云霄
朝代：明

轻盈似入昭阳掌，浓艳堪回照夜车。朱鸟池边传资讯，好将颜色付红蕖。
狂歌行
作者：邓云霄
朝代：明

同云如絮低压墙，北风刮地号枯杨。滕六夜挟玄冥翔，寒威杀气排剑枪。街鼓隆隆声镗鎝，万户人静漏微茫。此夕旅思弥天长，有客将行宵具装。雌雄分匣啼千将，飞霰片片搅离肠。绨袍欲赠念无裳，主人延客开华堂。月沉星暗烛代光，兽炭吐焰鳞甲张。金鲸泻酒奔吕梁，有肉如陵兰椒芳，驱寒度暖邀青皇。酒星元在玉帝旁，谪来人间号高阳。尚书之期虽太忙，礼法不省瓮边郎。问量若许吞八荒，舌尖已挂东西洋。一吸瀛海沧为桑，河泊不敢向大方。君家有秫千箱仓，酿来涓滴祗池塘。我舔舕之未濡吭，尧钟髡石仅涤觞。唾骂中山与杜康，何不伸手翻神浆。糟天曲地尽汤汤，我辈拍浮其中央。百万亿劫乐无疆，半酣浩歌声扬扬。隆冬轰雷忽殷房，亲谑叫啸惊九阊。帝遣六丁问豪狂，勿倾银汉入流黄。我言下界多秕糠，臣身合在酒中藏。是非毁誉沸如螗，升沉显晦俱亡羊。蜗角有国蚁有王，真同傀儡夜登场。嫫姆竟掩夷光妆，方朔不及侏儒囊。拔兰斫桂佩艾香，轩鹤啄粟囚鸾凰。粪丸进御却明珰，谁能与世相低昂。朱门蓬户鬓皆霜，谓彭非寿亦非殇。醉不必卧七宝床，醒不必游碎锦坊。摆脱町畦而徜徉，大之乘风踞云庄，小之构巢蚊睫芒。人生达命顺其常，懒作天问问彼苍。
独不见
作者：邓云霄
朝代：明

流水终到海，浮云岂归山。大堤芳草绿，游子何时还？人去曾寄衣，鸿归无一字。锦纹终夜织，不尽心中事。妾心长似水，君意散如云。寥寥怯空房，梦合晓更分。春来忆玉箫，秋后悲纨扇。泪眼几时晴，年年独不见。
独夜
作者：邓云霄
朝代：明

锦纹书隔楚云长，岁暮怀归鬓欲霜。别后容华惊逝水，病中雨雪忆连床。人于梅国留王粲，谁向菱花怨太常。彻夜越吟聊假寐，西风吹梦过潇湘。
独游上方三首
作者：邓云霄
朝代：明

上方兰若逼诸天，有客乘飙弄紫烟。悟入忘言遣玉麈，坐观无相得金仙。三花洞里浑金古，朝菌人间自岁年。谁道漆园非傲吏，逍遥吾拟远游篇。重来风日正宜人，山色湖光淡淡分。象外烟霞闲处得，仙家鸡犬静中闻。空虚法界依双树，流浪尘踪付片云。寄语山灵非逋客，相过何必更移文。长日风林坐玉壶，凭栏千里散平芜。扁舟湖上今能否，匹练吴门问有无。缥渺野心凫共远，凭陵侠骨剑同孤。休誇作赋登高者，元是高阳旧酒徒。
独游上方三首·其一
作者：邓云霄
朝代：明

上方兰若逼诸天，有客乘飙弄紫烟。悟入忘言遣玉麈，坐观无相得金仙。三花洞里浑金古，朝菌人间自岁年。谁道漆园非傲吏，逍遥吾拟远游篇。
独游上方三首·其三
作者：邓云霄
朝代：明

长日风林坐玉壶，凭栏千里散平芜。扁舟湖上今能否，匹练吴门问有无。缥渺野心凫共远，凭陵侠骨剑同孤。休誇作赋登高者，元是高阳旧酒徒。
独游上方三首·其二
作者：邓云霄
朝代：明

重来风日正宜人，山色湖光淡淡分。象外烟霞闲处得，仙家鸡犬静中闻。空虚法界依双树，流浪尘踪付片云。寄语山灵非逋客，相过何必更移文。
独酌月下
作者：邓云霄
朝代：明

谁谓酒杯小，中涵万事空。未须论圣品，且与洒尘胸。好友形兼影，嘉肴月共风。无人会此意，归去问陶公。
独酌问月二首
作者：邓云霄
朝代：明

常从东海出，几度见桑田。桂子何方落？霓裳若个传。空床消永夜，捣药怨长年。多少关山意，离心满海天。谁云不老身，圆缺竟何因？却笑孤眠影，还窥独酌人。无台那挂镜，渡汉恐沾轮。秋近寒偏急，君应白发新。
独酌问月二首·其一
作者：邓云霄
朝代：明

常从东海出，几度见桑田。桂子何方落？霓裳若个传。空床消永夜，捣药怨长年。多少关山意，离心满海天。
独酌问月二首·其二
作者：邓云霄
朝代：明

谁云不老身，圆缺竟何因？却笑孤眠影，还窥独酌人。无台那挂镜，渡汉恐沾轮。秋近寒偏急，君应白发新。
猛虎行
作者：邓云霄
朝代：明

虎啸空山动，深林鸟兽惊。悲风缠玉爪，流电铄金睛。伏机陷阱还遭缚，伥魂杀气嗟零落。摇尾垂头似槁枝，猎童还见寝其皮。君不见，世间元恶哮如虎，东门黄犬收眉坞。
王右仲过紫烟玩月周贵谔同酌
作者：邓云霄
朝代：明

楼台延二妙，风月正双清。共坐红尘外，如邻白玉京。高谈吹爽籁，疏漏滴严城。借问沉眠者，宁知秉烛情。
王庄驿寄长洲父老
作者：邓云霄
朝代：明

清梦频年到水区，近时圩岸尚存无。几家茅屋荒村静，一水横塘片月孤。谁念逃亡新复业，遥闻恩诏已蠲租。寄言父老勤修筑，莫遣春深长绿芜。六载吴门岁月长，别来今又易星霜。乱余机杼宁堪税，旱后田畴莫更荒。千里湖山劳梦寐，百年耆旧问存亡。谁云宦迹同传舍，回首并州是故乡。
王庄驿寄长洲父老·其一
作者：邓云霄
朝代：明

清梦频年到水区，近时圩岸尚存无。几家茅屋荒村静，一水横塘片月孤。谁念逃亡新复业，遥闻恩诏已蠲租。寄言父老勤修筑，莫遣春深长绿芜。
王庄驿寄长洲父老·其二
作者：邓云霄
朝代：明

六载吴门岁月长，别来今又易星霜。乱余机杼宁堪税，旱后田畴莫更荒。千里湖山劳梦寐，百年耆旧问存亡。谁云宦迹同传舍，回首并州是故乡。
理药
作者：邓云霄
朝代：明

年来脾病苦相煎，酒伴诗魔更纠缠。五石江湖从瓠落，一身林壑且樗全。尽抛世事眠长日，试向仙方乞大年。借得琼宫灵兔杵，西窗药屑总如烟。
琵琶亭歌
作者：邓云霄
朝代：明

九江之下通杨子，九江上接潇湘水。湛湛青枫江上愁，春心极目伤千里。湘北朝霏巫峡云，湘南秋色洞庭分。白蘋暗结三闾骨，班竹轻摇帝女裙。湘波迢递长沙眇，逐客千年几相吊。漫道怀王恶直臣，宁知汉主轻年少。骚人遗泪落浔阳，司马琵琶更断肠。哀音似倩江流咽，彩笔长悬日月光。有客扁舟楚水湄，琵琶亭下重相思。荻花枫叶长如旧，红袖朱颜又一时。渡江北望长安路，逐客江南近无数。零落天涯杳不闻，摧残何异商人妇。古往今来共寂寥，感时怀古旅魂销。便欲吹笙骑皓鹤，匡庐五老坐相招。
瑶瑟怨
作者：邓云霄
朝代：明

明月窥人隔绛绡，楚云湘水两迢迢。含情欲奏冰弦冷，肠断西风忆玉箫。
甲子中秋周斗文自四明访余镜园投赠新诗留酌赋答
作者：邓云霄
朝代：明

客来曾泛镜湖舟，又对银塘水镜幽。乌鹊一枝经几匝，骊珠千里向予投。杯倾五夜从沾露，月到中天始判秋。桂影婆娑低可掇，何人能作广寒游？
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首
作者：邓云霄
朝代：明

久避城中地，新成浦外桥。荒郊来好客，归鹤下层霄。暑气随潮退，商风倩竹招。翛然幽事足，顿觉世尘遥。息荫火云净，雄潭秋水清。闲门惟待淮，求友尚闻莺。茗碗青浮乳，莼丝紫和羹。前堤共携手，偶伴野鸥行。莲社叶心期，谈禅辨辟支。观空聊指月，照寂更窥池。发论鱼潜听，忘言石已知。悠悠对挥麈，云雾豁然披。句觅囊中锦，诗裁笔里花。但将声应钵，莫以足添蛇。一字推敲细，千秋事业赊。词坛今屈指，南北几名家。于野同人处，寒塘一镜开。舟移剡曲棹，书忆陇头梅。已叹三秋别，那过七夕来。醉眠宜藉草，莫损石阶苔。潮来没古岸，雨过涨新泉。移席花为幄，侵鞋草似绵。壶觞馀种秫，风月不论钱。更有沧浪曲，渔歌起夕川。谁能鲸吸海，亦有酒如池。乘兴还骑马，何妨倒接䍠。科头看醉态，拍手任群儿。言念昔人达，携壶荷锸随。共识禽鱼乐，微闻菡萏香。池亭不受暑，水木自生凉。溪暗海烟接，林深雨气藏。数峰遥对酒，日暮转青苍。更领夕佳景，高台踏紫云。双龙占剑气，百里验星文。酌罢月初上，吟成夜正分。醉乡堪避世，时俗日纷纷。同声自求应，倡和有羊何。斗酒勿云薄，百篇奚足多。倾杯鱼渐醉，得句鸟先歌。愿扫矶头石，时邀彩鹢过。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其一
作者：邓云霄
朝代：明

久避城中地，新成浦外桥。荒郊来好客，归鹤下层霄。暑气随潮退，商风倩竹招。翛然幽事足，顿觉世尘遥。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其七
作者：邓云霄
朝代：明

谁能鲸吸海，亦有酒如池。乘兴还骑马，何妨倒接䍠。科头看醉态，拍手任群儿。言念昔人达，携壶荷锸随。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其三
作者：邓云霄
朝代：明

莲社叶心期，谈禅辨辟支。观空聊指月，照寂更窥池。发论鱼潜听，忘言石已知。悠悠对挥麈，云雾豁然披。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其九
作者：邓云霄
朝代：明

更领夕佳景，高台踏紫云。双龙占剑气，百里验星文。酌罢月初上，吟成夜正分。醉乡堪避世，时俗日纷纷。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其二
作者：邓云霄
朝代：明

息荫火云净，雄潭秋水清。闲门惟待淮，求友尚闻莺。茗碗青浮乳，莼丝紫和羹。前堤共携手，偶伴野鸥行。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其五
作者：邓云霄
朝代：明

于野同人处，寒塘一镜开。舟移剡曲棹，书忆陇头梅。已叹三秋别，那过七夕来。醉眠宜藉草，莫损石阶苔。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其八
作者：邓云霄
朝代：明

共识禽鱼乐，微闻菡萏香。池亭不受暑，水木自生凉。溪暗海烟接，林深雨气藏。数峰遥对酒，日暮转青苍。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其六
作者：邓云霄
朝代：明

潮来没古岸，雨过涨新泉。移席花为幄，侵鞋草似绵。壶觞馀种秫，风月不论钱。更有沧浪曲，渔歌起夕川。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其十
作者：邓云霄
朝代：明

同声自求应，倡和有羊何。斗酒勿云薄，百篇奚足多。倾杯鱼渐醉，得句鸟先歌。愿扫矶头石，时邀彩鹢过。
甲子孟秋十九日西园公过访镜园步杜少陵游何将军山林十律韵投赠步元韵酬之同集者尹用平温尔惇时溪桥初成十首·其四
作者：邓云霄
朝代：明

句觅囊中锦，诗裁笔里花。但将声应钵，莫以足添蛇。一字推敲细，千秋事业赊。词坛今屈指，南北几名家。
甲子立秋前十日载酒李尔明洞天书屋玩月题赠
作者：邓云霄
朝代：明

闲房曲径漫夷犹，花石阴森处处幽。地近玄亭堪载酒，云开素月正迎秋。人间万事杯中了，海上三山象外求。怪底园林藏洞府，知君心自有天游。
甲寅六月苦旱祈祷二首
作者：邓云霄
朝代：明

暗洒疮痍泪，悲歌云汉诗。那堪望霈候，已过濯枝时。永日烦巫祝，中宵验毕箕。潇湘通水府，无路问玄夷。旷宇云屯火，清江浪沸汤。苍生呼涸辙，赤帝转骄阳。金石将焦铄，风沙屡作狂。儿童纷拜舞，何不学商羊。
甲寅六月苦旱祈祷二首·其一
作者：邓云霄
朝代：明

暗洒疮痍泪，悲歌云汉诗。那堪望霈候，已过濯枝时。永日烦巫祝，中宵验毕箕。潇湘通水府，无路问玄夷。
甲寅六月苦旱祈祷二首·其二
作者：邓云霄
朝代：明

旷宇云屯火，清江浪沸汤。苍生呼涸辙，赤帝转骄阳。金石将焦铄，风沙屡作狂。儿童纷拜舞，何不学商羊。
甲寅永郡元日
作者：邓云霄
朝代：明

去岁还今岁，郴州又永州。乾坤元客舍，身世与云浮。薄宦好藏拙，携家且缓愁。年来心事澹，湘水共悠悠。
留别刘觐国
作者：邓云霄
朝代：明

失路孤踪附雁行，相逢同调又同乡。论诗一字推敲细，纵饮千场戏谑狂。正喜牙弦弹雅韵，忍听陇水切离肠。临歧莫折残霜柳，岁晚松枝好寄将。
留别各垣科长
作者：邓云霄
朝代：明

雪涕中原感慨馀。离亭斜日揽君裾。南音忍听将归曲，北阙谁收痛哭书？梦绕掖垣还有竹，秋回故国岂无鱼。他年欲访垂纶地，杜若洲边半亩居。
留别同社诸子二首
作者：邓云霄
朝代：明

且提雄剑赋西征，横笛偏吹出塞声。捧檄自惭同小草，据鞍还欲请长缨。秦关百二时传箭，禹甸三千半弄兵。归马华阳他日事，诸君何以策升平？几年高卧白云闲，梁市吟成又出关。溪上小堂虚蕙帐，陇头明月忆刀环。行将倚杖登西岳，不用移文下北山。惆怅故园诗社冷，好栽松桂待人还。
留别同社诸子二首·其一
作者：邓云霄
朝代：明

且提雄剑赋西征，横笛偏吹出塞声。捧檄自惭同小草，据鞍还欲请长缨。秦关百二时传箭，禹甸三千半弄兵。归马华阳他日事，诸君何以策升平？
留别同社诸子二首·其二
作者：邓云霄
朝代：明

几年高卧白云闲，梁市吟成又出关。溪上小堂虚蕙帐，陇头明月忆刀环。行将倚杖登西岳，不用移文下北山。惆怅故园诗社冷，好栽松桂待人还。
留别吴翁晋孙燕诒及诸同志君子
作者：邓云霄
朝代：明

对酒悲歌赋式微，行行重叹故交稀。离弦一奏天应老，别鹤三声叶尽飞。怀抱何人常按剑？路岐怜汝独沾衣。山中生事如相问，夜雨秋风长蕨薇。
留别程鹿蘋年兄三首
作者：邓云霄
朝代：明

看花并马气干云，落羽谁怜雁失群？仕历三朝仍故步，途经九折颇如君。工诗且作留穷赋，捷径羞裁乞巧文。话别愿留风格在，长安裘马任缤纷。论文柏署夜啼乌，还似当年旧酒徒。刻烛诗成骄白帝，驱车天远指苍梧。关河度腊寒风急，梁月怀人古驿孤。部下仙都勾漏近，寻丹迟汝鼓洪炉。世局时情日向新，况兼戎马起边尘。迂疏懒挟齐门瑟，偃蹇空嗟汉代薪。七尺尚存饶侠骨，百年有尽岂谋身。君看跃冶翩翩者，得似淮阳卧治人。
留别程鹿蘋年兄三首·其一
作者：邓云霄
朝代：明

看花并马气干云，落羽谁怜雁失群？仕历三朝仍故步，途经九折颇如君。工诗且作留穷赋，捷径羞裁乞巧文。话别愿留风格在，长安裘马任缤纷。
留别程鹿蘋年兄三首·其三
作者：邓云霄
朝代：明

世局时情日向新，况兼戎马起边尘。迂疏懒挟齐门瑟，偃蹇空嗟汉代薪。七尺尚存饶侠骨，百年有尽岂谋身。君看跃冶翩翩者，得似淮阳卧治人。
留别程鹿蘋年兄三首·其二
作者：邓云霄
朝代：明

论文柏署夜啼乌，还似当年旧酒徒。刻烛诗成骄白帝，驱车天远指苍梧。关河度腊寒风急，梁月怀人古驿孤。部下仙都勾漏近，寻丹迟汝鼓洪炉。
留别诸僚长
作者：邓云霄
朝代：明

离亭近在渭城边，未唱阳关已黯然。海内弟兄怜旧侣，客中霜雪又新年。凌风欲整回溪翮，问渡惭无饮马钱。历尽艰危还胆气，烦君相赠绕朝鞭。
留馀堂
作者：邓云霄
朝代：明

知君曾授五千言，一片冲襟兴浩然。满架图书元世业，盈阶兰桂是良田。裴公堂辟平淮日，疏傅金挥拜庆年。直待功成问丹鼎，笑看乔木拂苍烟。
病臂书怀招周石林对酌
作者：邓云霄
朝代：明

小斋风雨净无尘，药裹书笺黯自亲。兴发欲为垂手舞，病魔偏妒曲肱人。论心坐叹知音少，却老惟堪对酒频。莫畏冲泥惜双屐，黄花含笑已迎宾。
病起
作者：邓云霄
朝代：明

肺病起秋色，四肢忘安排。苔侵捣药臼，竹覆弹琴斋。瘦同鹤影立，静与鸡谈偕。未割区中缘，难将幽性谐。
病起伤春
作者：邓云霄
朝代：明

性以闲逾懒，神缘病后清。风来还有信，花落太无情。不浅芳郊兴，难寻漉酒生。西园数株柳，聊坐一听莺。
病足书怀二首
作者：邓云霄
朝代：明

谢客经秋不下堂，徐行择地亦安康。生来既乏逢迎骨，老去无心闹热肠。捷足有人争逐鹿，覆车终是叹亡羊。静观世上劳劳者，始觉蒲团意味长。祸水沉烟灶产蛙，征舶何日免贫家？医疮剜肉犹堪惜，抱膝支床敢自嗟。未制篮舆寻白社，欲随渔父宿苍葭。郊园岂是安身处，已报江乾盗似麻。
病足书怀二首·其一
作者：邓云霄
朝代：明

谢客经秋不下堂，徐行择地亦安康。生来既乏逢迎骨，老去无心闹热肠。捷足有人争逐鹿，覆车终是叹亡羊。静观世上劳劳者，始觉蒲团意味长。
病足书怀二首·其二
作者：邓云霄
朝代：明

祸水沉烟灶产蛙，征舶何日免贫家？医疮剜肉犹堪惜，抱膝支床敢自嗟。未制篮舆寻白社，欲随渔父宿苍葭。郊园岂是安身处，已报江乾盗似麻。
癸丑冬至泷上感怀
作者：邓云霄
朝代：明

那堪行役日，正值闭关时。水落滩泷险，风高舟楫迟。谁添绣里线？空长鬓边丝。剥复无穷尽，浮生只自疑。
癸丑季冬过黄州柴羽元方伯胡存蓼张玄中两宪副招游赤壁时江风不可以舟同酌苏祠台上得五首
作者：邓云霄
朝代：明

洪流吞绝壁，危堞挂长虹。一睹江山丽，方知词赋工。野烟低晚照，旧恨问东风。欲写前朝事，凭栏想像中。三分堪一笑，两赋足千秋。成败浑如梦，山川尚带愁。潮来疑战鼓，叶落想残舟。多少英雄泪，长江不尽流。昔人浮一叶，我辈上层台。斗酒兼鱼至，东山送月来。雄风催作赋，霜气避传杯。郢调今还几，因君问楚材。乘舟能犯斗，倚槛亦摩霄。道士如相遇，飞仙或可招。台高堪抱月，夜静忆吹箫。叹息词人去，江城倍寂寥。一瞬成陈迹，乾坤大转轮。江山非属我，风月偶随人。乘兴骑孤鹤，毋劳吊逐臣。安知今夜客，不是德云身。
癸丑季冬过黄州柴羽元方伯胡存蓼张玄中两宪副招游赤壁时江风不可以舟同酌苏祠台上得五首·其一
作者：邓云霄
朝代：明

洪流吞绝壁，危堞挂长虹。一睹江山丽，方知词赋工。野烟低晚照，旧恨问东风。欲写前朝事，凭栏想像中。
癸丑季冬过黄州柴羽元方伯胡存蓼张玄中两宪副招游赤壁时江风不可以舟同酌苏祠台上得五首·其三
作者：邓云霄
朝代：明

昔人浮一叶，我辈上层台。斗酒兼鱼至，东山送月来。雄风催作赋，霜气避传杯。郢调今还几，因君问楚材。
癸丑季冬过黄州柴羽元方伯胡存蓼张玄中两宪副招游赤壁时江风不可以舟同酌苏祠台上得五首·其二
作者：邓云霄
朝代：明

三分堪一笑，两赋足千秋。成败浑如梦，山川尚带愁。潮来疑战鼓，叶落想残舟。多少英雄泪，长江不尽流。
癸丑季冬过黄州柴羽元方伯胡存蓼张玄中两宪副招游赤壁时江风不可以舟同酌苏祠台上得五首·其五
作者：邓云霄
朝代：明

一瞬成陈迹，乾坤大转轮。江山非属我，风月偶随人。乘兴骑孤鹤，毋劳吊逐臣。安知今夜客，不是德云身。
癸丑季冬过黄州柴羽元方伯胡存蓼张玄中两宪副招游赤壁时江风不可以舟同酌苏祠台上得五首·其四
作者：邓云霄
朝代：明

乘舟能犯斗，倚槛亦摩霄。道士如相遇，飞仙或可招。台高堪抱月，夜静忆吹箫。叹息词人去，江城倍寂寥。
癸丑岁暮沿洞庭沙洲入湖南时微雪欲集气暄成雨回望岳阳楼沉烟雾中追忆旧游星分雨散感赋志恨
作者：邓云霄
朝代：明

云蒸湖气卑还湿，雪洒波光暖却融。有客碧油冲暮雨，何人青雀破长风？孤城向水萧条里，残腊催年惨澹中。最是多情醉游地，故人零落又西东。
癸亥至日藤江舟中
作者：邓云霄
朝代：明

灯火维舟倚急滩，孤臣西笑望长安。奔流后浪催前浪，拙宦新官是旧官。恋阙天边红日远，书云江上晓霜寒。岸容待腊如迎客，柳眼梅花怅独看。
登匡庐排律二十韵
作者：邓云霄
朝代：明

半划青天上，平临朱鸟旁。雄吞彭蠡阔，势压楚云长。九江纷缭绕，五岳互低昂。帝座通呼吸，神功接混茫。星辰分翼轸，宫观自隋唐。天池春浸月，瀑布昼飞霜。灵草三花秀，云屏九迭张。名山天地在，隐士姓名扬。披画昔神往，扶筇今兴狂。登临穷绝顶，顾盼尽遐荒。遥酹五老峰，累举千琼觞。回头近北斗，抗手揖东皇。杏林思董奉，丹灶忆旌阳。仙驭日来游，香炉气飘扬。吹笙黄鹤下，倚剑赤龙翔。小憩远公社，因寻李白堂。白莲全草没，彩笔半苔藏。感叹千年事，行回九折肠。浮生如梯米，幻界总沧桑。愿向山灵道，相传不死方。
登岱
作者：邓云霄
朝代：明

罡风千仞跨茅龙，日观遥临第一峰。汉禅已亡司马草，秦碑空覆大夫松。低看四岳为诸弟，高揖须弥作大宗。眼底谁云小天下，华夷瀛海尽尧封。
登新安城楼时有边报
作者：邓云霄
朝代：明

醉倚层楼发浩歌，忧时孤愤意如何？奔涛动地鲸鲵斗，毒雾笼城瘴疠多。望支朔方多锁钥，愁多炎塞有干戈。书生谈剑真迂拙，横海何年起伏波？
登湛文简钓鱼台
作者：邓云霄
朝代：明

英雄不着子陵裘，也有高名照九洲。天上星辰曾曳履，海边烟月几垂钩。台空石冷鱼龙夜，风急潮生荻苇秋。一钓连鳌知得否，长竿吾欲到蓬邱。
登潼关城楼二首
作者：邓云霄
朝代：明

凭栏吊古望咸阳，秦焰才消又汉唐。四塞雄关虚锁钥，万年王道是金汤。连营边徼勤输挽，屈指乾坤几战场。落日挥戈情不浅，黄河那似寸心长。崤函东去通伊洛，谁道潼关铁壁坚？秦地山河誇百二，周家虎旅仅三千。传烽正苦征兵日，归马空思偃武年。欲问升平资庙算，休寻华岳睡中仙。
登潼关城楼二首·其一
作者：邓云霄
朝代：明

凭栏吊古望咸阳，秦焰才消又汉唐。四塞雄关虚锁钥，万年王道是金汤。连营边徼勤输挽，屈指乾坤几战场。落日挥戈情不浅，黄河那似寸心长。
登潼关城楼二首·其二
作者：邓云霄
朝代：明

崤函东去通伊洛，谁道潼关铁壁坚？秦地山河誇百二，周家虎旅仅三千。传烽正苦征兵日，归马空思偃武年。欲问升平资庙算，休寻华岳睡中仙。
登舟留别姚巽卿
作者：邓云霄
朝代：明

去燕来鸿两不群，将归惆怅晚逢君。苍龙锈涩寒无语，白雪声高旧有闻。解组欲裁平子赋，怜才谁荐长卿文。离心摇曳空江上，愁见孤帆挂片云。
登雁塔
作者：邓云霄
朝代：明

凭高指顾旧皇州，两腋风生快壮游。大漠远分夷夏界，荒烟深贮古今愁。俯看白雁皆南度，谁挽黄河更北流？叹逝忧时双泪尽，登临不独为悲秋。
白云山寺
作者：邓云霄
朝代：明

白云高锁上方幽，有客乘秋赋胜游。石涧菖蒲人不识，安期黄鹤自深愁。台隍远近分夷夏，宫殿依稀逼女牛。东望罗浮顾沧海，粤王灵气未全收。
白龙祠祷雨有应喜作长句
作者：邓云霄
朝代：明

阳山之溪幽且深，澄潭直下千万寻。龙祠俯视潭之阴，彩云白雾时萧森。神龙犹念所生处，岁鞭列缺归省姆。回首吴民皆桑梓，喜霈甘霖溉吴土。县官为民酬若龙，春秋祀事洁而丰。何者肥■煽蕴隆，火旗焰焰烧天红。江焦汤沸冯夷宫，龙兮睡醒怒气冲。立檄九河与四渎，青虬黑蜧来趋风。云将初列阵，雨师骤发箭。忽虞山岳翻，乍觉乾坤战。郊外商羊舞欲狂，垤中鹳鹤呜且翔。古洞无劳击阴石，市廛何用燔巫尪。九扈兴歌田畯喜，苗秀青青如栉比。万户同欢大有年，催科幸免烦鞭棰。雨珠雨玉贺升平，祠下宜添喜雨亭。大泽不忘功德水，年年岁岁荐芬馨。
皂口问渡
作者：邓云霄
朝代：明

天窄群峰逼，翻愁倒日车。马头冲鸟道，云脚挂人家。壑抱三冬暖，林开十月花。高滩问渡处，何异斗边槎。
皖城逢立秋
作者：邓云霄
朝代：明

乡程迢递杳难期，又见江亭一叶飞。日月不饶孤客鬓，烟霞长护钓鱼矶。杜蘅远望愁堪结，鸿雁南还喜并归。欲挽银河洗残暑，夜来凉露湿征衣。
相逢行赠别王木仲社丈请急东归
作者：邓云霄
朝代：明

长安静寄者，非隐亦非吏。床上书连阶下苔，门径萧萧无客至。空瓶乏粟愧侏儒，拥膝高歌小天地。待诏金门笑岁星，相逢谁氏眼偏青。王君王君好气岸，天花落笔纷淩乱。社中新创白雪坛，酒后频投青玉案。自从结社叠赓酬，洛阳纸价如琳球。岂直都人竞传写，绝国已许千金求。一时意气横今古，郢曲巴声安足数。科危持却曹刘墙，复构云梯攻李杜。正叹知音和者稀，君今请急又东归。诗筒入袖随行橐，别泪临河洒客衣。云来亭下波涛远，月明濯足沧溟晚。得句应翻鲛室珠，霞飘锦字群龙趋。阳春有意怜同调，时寄高文一起予。
看仆锄园灌蔬
作者：邓云霄
朝代：明

簿领全休暇，科头傍竹林。犹存学圃意，颇异拔葵心。抱瓮看僮仆，忘机亦汉阴。挥锄谁不顾，瓦砾视黄金。
看剑篇
作者：邓云霄
朝代：明
体裁：古风

夜半城头挂北斗，华堂宴客犹呼酒。主人上将近休边，曲部金绯将炙走。为欢不敢寿千金，请看钢锋一片心。启匣虹霓纷缭绕，拔镡檐户冷萧森。骤观三尺空如水，不知其内藏龙子。恍惚苍精暗欲腾，须臾白练平吹起。指去遥知山可崩，弹来直立天为倚。延津波落丰城空，一时移在华堂中。只恐妖姬幻鬼母，翻疑坐客有猿公。侵灯闪烛乱光怪，帘外星河皆破碎。众宾长跪请韬锋，主人更为谈边塞。虎须半拂燕颔旋，自言擐甲十馀年。战多剑锷光仍在，戍久马蹄浑尽穿。麾向龙堆回落日，㔉将疏勒出飞泉。犁庭老上魂先夺，绝幕呼韩血尚鲜。近时塞外无骄虏，玉门关下多闲土。马援矍铄浪据鞍，李广遨游徒射虎。说剑雄心只自知，登坛馀勇真堪贾。忧时叹老泪沾衣，宾主留连不忍归。千秋欧冶今何有，只眼张华遇者稀。喑呜慷慨俱落魄，赌胜千金轻一掷。匣里龙飞忽裂垣，群鸡惊叫东方白。
看剑篇
作者：邓云霄
朝代：明

夜半城头挂北斗，华堂宴客犹呼酒。主人上将近休边，曲部金绯将炙走。为欢不敢寿千金，请看钢锋一片心。启匣虹霓纷缭绕，拔镡檐户冷萧森。骤观三尺空如水，不知其内藏龙子。恍惚苍精暗欲腾，须臾白练平吹起。指去遥知山可崩，弹来直立天为倚。延津波落丰城空，一时移在华堂中。只恐妖姬幻鬼母，翻疑坐客有猿公。侵灯闪烛乱光怪，帘外星河皆破碎。众宾长跪请韬锋，主人更为谈边塞。虎须半拂燕颔旋，自言擐甲十馀年。战多剑锷光仍在，戍久马蹄浑尽穿。麾向龙堆回落日，㔉将疏勒出飞泉。犁庭老上魂先夺，绝幕呼韩血尚鲜。近时塞外无骄虏，玉门关下多闲土。马援矍铄浪据鞍，李广遨游徒射虎。说剑雄心只自知，登坛馀勇真堪贾。忧时叹老泪沾衣，宾主留连不忍归。千秋欧冶今何有？只眼张华遇者稀。喑呜慷慨俱落魄，赌胜千金轻一掷。匣里龙飞忽裂垣，群鸡惊叫东方白。
睡
作者：邓云霄
朝代：明

石枕绳床午梦闲，簿书迎送不相关。簟纹净滑摇湘水，炉气氤氲起博山。六载劳薪翻自哂，百年倦鸟亦知还。夷犹孤棹便疏懒，岂合追随玉笋班。
睡
作者：邓云霄
朝代：明

罗雀闲门称午眠，绳床移在北窗前。愁窥白发三千丈，误堕红尘十八年。洗钵焚香真上界，淡云微雨小秋天。醒来一悟逍遥理，始信南华是列仙。
石头秋望
作者：邓云霄
朝代：明

秋原眺望闲，远目遍江关。河影摇城堞，吴云入楚山。风高帆半落，书去雁空还。正值莼鲈节，渔歌起近湾。
石门晚眺
作者：邓云霄
朝代：明

石门斜日片帆扬，北望关河思渺茫。人过贪泉须戒饮，舟回前浦尚闻香。鸣榔秋月千山静，说剑雄风万里长。渔父沧浪如有问，汀兰早晚正芬芳。
社集镜园泛舟观涨二首时米贵多盗
作者：邓云霄
朝代：明

扁舟载酒出江滨，日映红霞霁景新。共泛狂涛誇海若，谁怜涸辙济波臣？忘机鸥鸟时呼侣，破浪鲸鲵不避人。欲坐莲花访蓬岛，扶桑东去是通津。远村返照明还灭，近浦沉沙浅复深。积潦正愁侵白屋，饮虹那得吐黄金。浪花高蹴银河动，云叶低垂彩鹢阴。赋就观涛归路晚，和歌如听水龙吟。
社集镜园泛舟观涨二首时米贵多盗·其一
作者：邓云霄
朝代：明

扁舟载酒出江滨，日映红霞霁景新。共泛狂涛誇海若，谁怜涸辙济波臣？忘机鸥鸟时呼侣，破浪鲸鲵不避人。欲坐莲花访蓬岛，扶桑东去是通津。
社集镜园泛舟观涨二首时米贵多盗·其二
作者：邓云霄
朝代：明

远村返照明还灭，近浦沉沙浅复深。积潦正愁侵白屋，饮虹那得吐黄金。浪花高蹴银河动，云叶低垂彩鹢阴。赋就观涛归路晚，和歌如听水龙吟。
祁剑城遥授广文赋赠
作者：邓云霄
朝代：明

词赋人传似马卿，百年文献旧家声。主恩偏重烟霞客，清秩能兼吏隐名。半璧绿池浮月满，虚堂绛帐映花明。安闲更比山中相，仕路风波澹不惊。
祁阳道中逢九日
作者：邓云霄
朝代：明

露洗寒山秋色新，驱车空惹路旁尘。白云天外悲游子，黄菊篱边笑主人。岁岁难抛三尺组，悠悠虚负百年身。莼鲈更比茱萸好，欲向湘江问钓纶。
祝江西饶太夫人兼颂其诸郎丛桂四首
作者：邓云霄
朝代：明

龙沙旧谶岂空傅，膝下文星总列仙。不用飞书向南岳，麻姑山水本相连。桂树琼宫大十围，仙郎频折斗芳菲。素娥有意供金母，灵药犹教满袖归。云璈清乐遍人天，小住桃花五百年。画荻堂前多暇日，殷勤常注紫霞编。宫袍纷舞彩衣轻，婺突光连百里星。已羡延年多秘箓，更看世业有韦经。
祝江西饶太夫人兼颂其诸郎丛桂四首·其一
作者：邓云霄
朝代：明
体裁：七言绝句

龙沙旧谶岂空傅，膝下文星总列仙。不用飞书向南岳，麻姑山水本相连。
祝江西饶太夫人兼颂其诸郎丛桂四首·其三
作者：邓云霄
朝代：明

云璈清乐遍人天，小住桃花五百年。画荻堂前多暇日，殷勤常注紫霞编。
祝江西饶太夫人兼颂其诸郎丛桂四首·其二
作者：邓云霄
朝代：明

桂树琼宫大十围，仙郎频折斗芳菲。素娥有意供金母，灵药犹教满袖归。
祝江西饶太夫人兼颂其诸郎丛桂四首·其四
作者：邓云霄
朝代：明

宫袍纷舞彩衣轻，婺突光连百里星。已羡延年多秘箓，更看世业有韦经。
神仙曲
作者：邓云霄
朝代：明

蕊珠宫里琼帘卷，下望九州烟九点。一局残棋尚未终，七国战馀三国战。茫茫浩劫如车轮，蟠桃花下几回春。晚过蓬莱曾濯足，晓看东海起红尘。
祷雨有应喜赋
作者：邓云霄
朝代：明

坛上风幡集百灵，层阴回合昼冥冥。虚传马鬣沾涓滴，忽讶龙湫涌渤溟。雨队弥天号野鹳，檐花入夜湿流萤。祈年不独三农喜，牧唱渔歌尽可听。
秋兴十首
作者：邓云霄
朝代：明

移尊磐石坐莓苔，暗觉秋声竹里来。大泽烟消宾雁度，空山木落断猿哀。衣沾玉露纤罗换，帘卷金风爽气开。渐喜迎凉苏病骨，莫惊摇落咏悲哉。牛散荒陂犬应门，清砧不动静孤村。老农去去收秋稼，野客行行锁竹轩。市远何妨鲑是菜，家贫休厌瓦为盆。招邀且就田间饮，禾黍登场已满原。三杯嘉月及良辰，双屐山椒复水滨。处士逍遥同靖节，逐臣哀怨异灵均。风云壮志虚弹剑，犬马馀年早乞身。最是田园多乐事，秋风多少未归人。惭愧微才类散樗，好为农圃更为渔。观涛试把任公钓，种树新传郭橐书。石廪山边馀秫米，木奴洲畔足鲈鱼。行歌饱饭宜高卧，谁肯还驱九折舆？有足休将帝腹加，钓丝轻卷日西斜。清时竹帛输三老，晚岁桑麻自一家。青镜无缘驱白发，绿尊有意待黄花。山中魃魅窥人过，静倚南轩爇辟邪。腹非经笥且便便，枕畔黄庭只一编。多病倩人收药饵，寡交无客寄鱼笺。风前几榻秋如水，洞里烟霞日似年。谁道囊空恐羞涩？临溪饮马亦投钱。敢将词赋拟千秋，敝帚诸家笑汗牛。绮语纵饶唐格调，高情还慕晋风流。欲酬花鸟时拈笔，染就云烟独倚楼。老去诗篇聊寄兴，何须即墨觅封侯。却笑愚公未是愚，解嘲无计任揶揄。归来正恐车生耳，避世深防路有䝙。西陆苍茫秋日淡，南星寥廓客星孤。修名未立年华速，一掷流光叹隙驹。怀仙怅望彩云高，犹忆麻姑背重搔。欲向玉壶留日月，愿从金鼎乞圭刀。未知黄鹤何时返，愁听寒蛩彻夜号。久谪人间因戏笔，玉皇元自厌风骚。闲园邀凤食琅玕，文石台阶白石栏。可叹群鸡竞馀粒，犹嫌孔雀乏巍冠。九苞翙翙翔云表，直干萧萧傲岁寒。花鸟秋来应满眼，西风吾自爱檀栾。
秋兴十首·其一
作者：邓云霄
朝代：明

移尊磐石坐莓苔，暗觉秋声竹里来。大泽烟消宾雁度，空山木落断猿哀。衣沾玉露纤罗换，帘卷金风爽气开。渐喜迎凉苏病骨，莫惊摇落咏悲哉。
秋兴十首·其七
作者：邓云霄
朝代：明

敢将词赋拟千秋，敝帚诸家笑汗牛。绮语纵饶唐格调，高情还慕晋风流。欲酬花鸟时拈笔，染就云烟独倚楼。老去诗篇聊寄兴，何须即墨觅封侯。
秋兴十首·其三
作者：邓云霄
朝代：明

三杯嘉月及良辰，双屐山椒复水滨。处士逍遥同靖节，逐臣哀怨异灵均。风云壮志虚弹剑，犬马馀年早乞身。最是田园多乐事，秋风多少未归人。
秋兴十首·其九
作者：邓云霄
朝代：明

怀仙怅望彩云高，犹忆麻姑背重搔。欲向玉壶留日月，愿从金鼎乞圭刀。未知黄鹤何时返，愁听寒蛩彻夜号。久谪人间因戏笔，玉皇元自厌风骚。
秋兴十首·其二
作者：邓云霄
朝代：明

牛散荒陂犬应门，清砧不动静孤村。老农去去收秋稼，野客行行锁竹轩。市远何妨鲑是菜，家贫休厌瓦为盆。招邀且就田间饮，禾黍登场已满原。
秋兴十首·其五
作者：邓云霄
朝代：明

有足休将帝腹加，钓丝轻卷日西斜。清时竹帛输三老，晚岁桑麻自一家。青镜无缘驱白发，绿尊有意待黄花。山中魃魅窥人过，静倚南轩爇辟邪。
秋兴十首·其八
作者：邓云霄
朝代：明

却笑愚公未是愚，解嘲无计任揶揄。归来正恐车生耳，避世深防路有䝙。西陆苍茫秋日淡，南星寥廓客星孤。修名未立年华速，一掷流光叹隙驹。
秋兴十首·其六
作者：邓云霄
朝代：明

腹非经笥且便便，枕畔黄庭只一编。多病倩人收药饵，寡交无客寄鱼笺。风前几榻秋如水，洞里烟霞日似年。谁道囊空恐羞涩？临溪饮马亦投钱。
秋兴十首·其十
作者：邓云霄
朝代：明

闲园邀凤食琅玕，文石台阶白石栏。可叹群鸡竞馀粒，犹嫌孔雀乏巍冠。九苞翙翙翔云表，直干萧萧傲岁寒。花鸟秋来应满眼，西风吾自爱檀栾。
秋兴十首·其四
作者：邓云霄
朝代：明

惭愧微才类散樗，好为农圃更为渔。观涛试把任公钓，种树新传郭橐书。石廪山边馀秫米，木奴洲畔足鲈鱼。行歌饱饭宜高卧，谁肯还驱九折舆？
秋声弹剑歌
作者：邓云霄
朝代：明

美人拾得破愁物，中山一饮醉千日。丈夫气逐秋风高，何事摧残肮脏骨。搔头不寐揽吾裳，巡檐中夜星琅琅。斗边紫气摇古狱，腰间老剑啼干将。此剑手之二十年，千金燕赵未许前。吹毛雨落惜开匣，铅刀世上何纷然。长啸倚天聊自宝，破山精力岂草草。剑兮持汝斩楼兰，漠南庭空刁斗闲。燕然野碑久剥落，阴山妖血愁斑烂。剑兮持斩佞臣头，摇天封豕正炰炰。一夫九首拔大木，当筵未许说庄周。剑兮持汝向侠客，易水萧萧虹已白。秋风客散信陵门，夜雨人耕孟尝宅。徘徊弹剑且高歌，延津龙吼扬雄波。鬼母秋郊何处哭，猿公竿杪时相过。起舞拔击盘莲花，星辰夜落乱如麻。风胡薛烛皆肉眼，倾秦指晋君休誇。古来神物待知己，吾欲赠之有张华。
秋夕同阮坚之潘景升泛月胥门江上
作者：邓云霄
朝代：明

出郭清尊散夕阴，蒹葭凫雁自萧森。德星正聚真人气，明月如窥吏隐心。对酒雄风舒阮啸，悲秋良夜称潘吟。仙槎一水堪乘兴，此际扁舟意转深。
秋夕闺怨二首
作者：邓云霄
朝代：明

永夜西风减带围，凉回谁为寄征衣。楼前泪迸双星落，客子蓬随一叶飞。袖里有书裁锦字，梦中无路到金微。平生幸未偷灵药，斜月何心入绛帏。露浸重帘知夜长，啼残银烛吊寒螀。坐深错认身为石，愁绝翻惊雨变旸。鸿雁天边音更杳，蘼芜山下径全荒。木兰誓欲从军去，不信军中气不扬。
秋夕闺怨二首·其一
作者：邓云霄
朝代：明

永夜西风减带围，凉回谁为寄征衣。楼前泪迸双星落，客子蓬随一叶飞。袖里有书裁锦字，梦中无路到金微。平生幸未偷灵药，斜月何心入绛帏。
秋夕闺怨二首·其二
作者：邓云霄
朝代：明

露浸重帘知夜长，啼残银烛吊寒螀。坐深错认身为石，愁绝翻惊雨变旸。鸿雁天边音更杳，蘼芜山下径全荒。木兰誓欲从军去，不信军中气不扬。
秋夜
作者：邓云霄
朝代：明

庭梧凋一叶，忽到授衣时。懒妇未鸣杼，寒虫已络丝。城高霜信早，夜永漏声迟。旅况须沉醉，黄花满竹篱。
秋夜与修公谈禅步投赠元韵酬答
作者：邓云霄
朝代：明

谈禅深夜换更筹，支许从来得并游。水月空门无色相，江山僧腊自春秋。行携短杖归西土，不用馀钱买沃洲。半偈片言同了了，谁云高论莫能酬？
秋夜卧郊外镜园邻仙楼有怀陈抑之却寄
作者：邓云霄
朝代：明

西风萧飒冷江亭，楼上秋声夜自听。落月梦悬关塞黑，怀人心结杜蘅青。弦中山水怜同调，榻里寒暄忆聚星。诗思还当求海外，期君乘兴过南溟。
秋夜同林坦之垂之元声元韬兄弟周昆彦谭永明曾资铭茅溪泛舟对月赋
作者：邓云霄
朝代：明

月色江光称赏心，水天上下动豪吟。飞飞乌鹊南来急，黯黯星辰北望深。狂客残尊堪共卧，羽衣中夜莫相寻。蒹葭他日仙舟隔，霜露何妨入爽襟。
秋夜同林垂之昆季邀周明府适园泛舟弄月赋
作者：邓云霄
朝代：明

丹霞吐月上东方，兰桨沿洄夜未央。桂阙遥闻仙子佩，池荷新染令公香。临风奏笛龙吟水，倚槛呼卢露湛觞。休羡南楼多逸兴，乘槎还胜据胡床。
秋夜听雨旅思无聊戏作喜雨愁霖两章觉悲喜由人非关雨也因之有悟
作者：邓云霄
朝代：明

剪烛虚堂玉漏清，西风吹雨过高城。土龙昔日愁枯立，垤鹳今宵喜共鸣。麦垄渐沾功德水，檐花翻作管弦声。征输近苦青苗急，好倩云雷洗甲兵。萧条梧叶雨中疏，有客悲秋感慨馀。流水百年看逝者，寒灯五夜叹归欤。飘摇雁帛沉乡信，警急狼烟报羽书。自笑无能同烛武，欲将勋业问樵渔。
秋夜听雨旅思无聊戏作喜雨愁霖两章觉悲喜由人非关雨也因之有悟·其一
作者：邓云霄
朝代：明

剪烛虚堂玉漏清，西风吹雨过高城。土龙昔日愁枯立，垤鹳今宵喜共鸣。麦垄渐沾功德水，檐花翻作管弦声。征输近苦青苗急，好倩云雷洗甲兵。
秋夜听雨旅思无聊戏作喜雨愁霖两章觉悲喜由人非关雨也因之有悟·其二
作者：邓云霄
朝代：明

萧条梧叶雨中疏，有客悲秋感慨馀。流水百年看逝者，寒灯五夜叹归欤。飘摇雁帛沉乡信，警急狼烟报羽书。自笑无能同烛武，欲将勋业问樵渔。
秋夜怀友
作者：邓云霄
朝代：明

回望寥天片月高，侧身今古忆吾曹。西楼此夜闻长笛，南国归心折大刀。搔首断鸿回绝塞，缄书双鲤落秋涛。河阳漫道栽花好，潘岳于今有二毛。
秋夜池边坐月
作者：邓云霄
朝代：明

静对秋宵月，弥清物外心。池光浮木榻，竹影扫瑶琴。钟罢千门寂，河低五夜深。候虫知节序，唧唧亦长吟。
秋夜西园
作者：邓云霄
朝代：明

秋夜夜何长，鹤梦破风竹。此时西园意，偏赏在幽独。日来万事扰，挥汗动盈掬。散衙假片闲，拍月兼水浴。冰纱帐似烟，湘簟纹如縠。平头供笋茗，事事各不俗。神清未渴睡，心期白云宿。潇散脱形骸，迂疏去桎梏。据梧窅天真，且鼓便便腹。晓来问朝餐，三嗅东篱菊。
秋夜读曹能始集却寄兼怀谢在杭
作者：邓云霄
朝代：明

铃阁西风入夜清，闲披雅调想高情。霞衣迥立云中客，凤吹遥传世外声。仕路十年仙共谪，秋心千里月同明。逍遥楼下江如练，谁对玄晖弄晚晴？
秋夜闻笛
作者：邓云霄
朝代：明

天空凉月渡河清，谁倩西风送笛声？正是新鸿欲回处，何须朗调更相惊。
秋夜雨
作者：邓云霄
朝代：明

绝塞闻茄泪，虚窗听雨心。共牵千种恨，并是一悲音。已厌宾鸿叫，还添蟋蟀吟。乡关凭梦去，莽莽水云深。
秋夜饯北上孝廉简念蒙朱参和陈群石谢六御罗翊文家侄若将共赋烛花
作者：邓云霄
朝代：明

满筵词客气成虹，笔底花生蜡炬中。火树芳菲开艳蕊，兰膏澹荡散香风。佳人锦帐乘龙夜，学士金莲出紫宫。最爱飞蛾偏有意，还如戏蝶恋春丛。
秋夜鸣榔歌
作者：邓云霄
朝代：明

天上白榆历历光，夜深倒种江中央。骚人散发歌沧浪，鸣榔一啸雄风长。河转漂星低可摘，寻源忽忆乘槎客。挥手高攀织女机，不须更问君平宅。丹枫红蓼怨秋容，秋思人间几万重。借问横江徒梦鹤，何如天上跨茅龙。茅龙缥缈入空飞，云水高寒冷客衣。自有明霞裁玉女，更将江练剪湘妃。仙家不羡人间乐，素心一片秋寥廓。厌听江州商妇弦，还羞河畔看灵鹊。已知去住本随缘，一任秋江淹旅泊。
秋宫词
作者：邓云霄
朝代：明

夜来风雨六宫愁，人自伤心水自流。但羡舞腰偏入掌，谁怜团扇正迎秋。黄金不买相如赋，青鸟虚随阿母游。基酌姮娥奔月后，何如桑女陌东头。
秋山
作者：邓云霄
朝代：明

秋山丛桂暗松门，黄菊西风酒一尊。莫问闲房幽径里，向来离合敢重论。
秋岸芦花歌
作者：邓云霄
朝代：明

芦花两岸堆成雪，旅客怀归心欲绝。轻棹如浮剡曲舟，开尊似坐瑶池月。年华随水向东流，芦荻无心亦白头。正苦征鸿偏怨夜，翻憎络纬竞吟秋。芦花飞去如蓬转，乡路微茫水深浅。村童莫更□笳吹，恐惹边风入柳枝。
秋思
作者：邓云霄
朝代：明

昨夜西池玉露清，红妆临水若为情。莫言秋尽芙蓉老，犹可萧萧作雨声。
秋日偕李自得坐邻仙楼焚香静对时余新被秦中备兵之命出处未决自得以诗相勉因次韵酬之
作者：邓云霄
朝代：明

小楼吹爽坐烟中，对客群峰入槛丛。下界笑看皆幻妄，浮生那得问穷通。三天晴色孤云远，一缕清香万虑空。隐几且同庄叟蝶，鸣珂休拟鲍家骢。
秋日应陈周李诸子集紫烟楼听雨十六韵
作者：邓云霄
朝代：明

海国蒸龙气，秋来易作霖。高楼共眺听，万木尽萧森。云涌峰峦动，烟含城郭阴。繁声侵苑树，暝色睡园禽。银竹捎檐急，金风入牗深。凉回冰簟冷，暑退壁虫吟。滴沥空庭静，滂沱大陆沉。轻雷殷嶂外，孤电落江浔。悬瀑明寒玉，垂虹映碎金。晴光摇日脚，晚景澹天心。初月扬新彩，宾鸿送好音。烦襟因雨洗，浊酒对凉斟。杯歇留看画，诗成更奏琴。来风秋万里，度鸟槛千寻。喧杂下方隔，清高上界临。勿嫌絺绤薄，井邑未闻砧。
秋日戏咏铁马四首
作者：邓云霄
朝代：明

房星坠地逢欧冶，炼出青骢与紫骝。匣里双龙曾并铸，云中八骏许同游。㧿金喷玉秋偏急，振鬣嘶风夜不收。似有寒声应刁斗，巡边戈甲几时休？玉关人去年年梦，铁马秋来夜夜鸣。绝域正悬长别泪，悲风又送断肠声。响侵捣练楼前月，心绕吹笳塞外营。思妇纤腰消瘦尽，还闻飞骑取龙城。春深柳径接桃蹊，那得骄嘶出大堤。千里如闻誇捷足，九衢空忆踏香泥。檐前常系青丝鞚，楼外时翻碧玉蹄。试听清声想琼佩，晚妆人倚画栏西。连城风动影横斜，谁信名驹在渥洼？劲骨不肥春苜蓿，哀音如咽汉琵琶。疑将苍竹批双耳，更剪乌云罩五花。神物若能同剑化，锦鞯应得到流沙。
秋日戏咏铁马四首·其一
作者：邓云霄
朝代：明

房星坠地逢欧冶，炼出青骢与紫骝。匣里双龙曾并铸，云中八骏许同游。㧿金喷玉秋偏急，振鬣嘶风夜不收。似有寒声应刁斗，巡边戈甲几时休？
秋日戏咏铁马四首·其三
作者：邓云霄
朝代：明

春深柳径接桃蹊，那得骄嘶出大堤。千里如闻誇捷足，九衢空忆踏香泥。檐前常系青丝鞚，楼外时翻碧玉蹄。试听清声想琼佩，晚妆人倚画栏西。
秋日戏咏铁马四首·其二
作者：邓云霄
朝代：明

玉关人去年年梦，铁马秋来夜夜鸣。绝域正悬长别泪，悲风又送断肠声。响侵捣练楼前月，心绕吹笳塞外营。思妇纤腰消瘦尽，还闻飞骑取龙城。
秋日戏咏铁马四首·其四
作者：邓云霄
朝代：明

连城风动影横斜，谁信名驹在渥洼？劲骨不肥春苜蓿，哀音如咽汉琵琶。疑将苍竹批双耳，更剪乌云罩五花。神物若能同剑化，锦鞯应得到流沙。
秋日简念蒙尹禺阳过访留酌夜话
作者：邓云霄
朝代：明

小院金风落碧梧，谁过荒径访潜夫？昔年灯火同莲社，此夕壶觞异酒徒。霄汉共期抟羽翼，雪霜还未满头颅。论心促膝宜长夜，云外霜鸿侣自呼。
秋日访九十三岁祁葵阳长者隐居留酌题赠
作者：邓云霄
朝代：明

穿竹沿溪访隐沦，到门萝薜净无尘。延年剩有黄精酒，服气真成碧眼人。书授桥边思进履，花深洞口异逃秦。座中小友予堪唤，曾与遐仙作近邻。
秋日访彭贞元留题时适有饷以酒者喜曰吾留客有胆矣可想其风致云
作者：邓云霄
朝代：明

投剌入斋中，应门无小童。酒添留客胆，诗不妒人穷。侑酌惟黄菊，承家只素风。怜君耽市隐，踪迹似墙东。
秋日过尹昆璧小瀛洲同周昆彦谭永明林坦之垂之兄弟脍酌得乡字
作者：邓云霄
朝代：明

暑残河朔尚飞觞，暇日招携乐未央。望去仙居环弱水，坐来人意满沧浪。丝垂芳饵红鳞出，庖奏銮刀白雪扬。共道秋江鲈正美，季鹰今已暂还乡。
秋日郊居戏作八音诗
作者：邓云霄
朝代：明

金风荐爽咽寒蝉，石枕凄清称午眠。丝发萧萧人似鹤，竹窗漠漠雨如烟。匏樽酒浸青田核，土灶蔬参玉版禅。革尽火云泛秋水，森兰堂下浪连天。
秋日酌别尹禺阳司训揭阳
作者：邓云霄
朝代：明

客路寒侵一片毡，文星遥指泬寥天。关河白雁传霜信，篱落黄花对别筵。秋水帆樯枫浦外，春风琴瑟杏坛前。广文谁复兼三绝，彩笔看君似郑虔。
秋日酬周毓庭楚藩幕中寄怀之作二首
作者：邓云霄
朝代：明

粤山楚水两悠悠，芳讯浮沉似石头。作赋贾生曾吊屈，思乡王粲暂依刘。丛兰芳杜谁同采？七泽三湘怅独游。莫怪音书长不达，衡阳肠断正惊秋。王门自有曳裾人，楚客犹称入幕宾。台上雄风应授简，筵前醴酒定相亲。奚囊锦字行将满，归箧轻装未是贫。何处思君歌白露？镜园凉月桂花新。
秋日酬周毓庭楚藩幕中寄怀之作二首·其一
作者：邓云霄
朝代：明

粤山楚水两悠悠，芳讯浮沉似石头。作赋贾生曾吊屈，思乡王粲暂依刘。丛兰芳杜谁同采？七泽三湘怅独游。莫怪音书长不达，衡阳肠断正惊秋。
秋日酬周毓庭楚藩幕中寄怀之作二首·其二
作者：邓云霄
朝代：明

王门自有曳裾人，楚客犹称入幕宾。台上雄风应授简，筵前醴酒定相亲。奚囊锦字行将满，归箧轻装未是贫。何处思君歌白露？镜园凉月桂花新。
秋早口号
作者：邓云霄
朝代：明

看扫盈阶叶，因惊昨夜风。曙光晞早露，帘影隔残蛩。潦倒形骸外，羁栖旅病中。越吟欣得句，不拟作书空。
秋晨坐莲池上意态欲仙因钓鱼作鲙代粥凉沁诗脾喜赋一章
作者：邓云霄
朝代：明

爽气凄清水槛开，垂纶濯足兴悠哉。闲身已坐冰壶里，鲜鲙还擎雪片来。传得鱼经新凿沼，更烹莼菜佐衔杯。银鳞翠鬣时堪掇，何必淞江有四鳃。
秋月吟
作者：邓云霄
朝代：明

长安万古月，偏爱向秋明。冷逼怜砧急，光浮塞角清。狂涛翻瀚海，孤照落龙城。侧想征人意，堪听牧马鸣。
秋杪不寐起与洞虚对酌共得长字
作者：邓云霄
朝代：明

万事关心觉漏长，独醒偏向夜来忙。梧桐滴露频惊鹤，蟋蟀迎寒欲近床。有客开尊呼白堕，谁家睡熟梦黄粱？仙方未授希夷法，觅得华胥在醉乡。
秋杪入羊城访韩孟郁年兄不遇赋此奉讯
作者：邓云霄
朝代：明

扁舟乘兴远相求，何事王孙好浪游。颇怪应门童仆少，还怜负郭薜萝幽。占星正喜双龙合，下榻难逢一夕留。归棹微茫隔烟水，苍苍葭菼不胜秋。
秋杪同苏汝载及江西胡生登观象台俯金陵形势吊古书怀排律二十四韵
作者：邓云霄
朝代：明

隐吏多休暇，游观眼界空。扶筇支蜡屐，循磴踏罡风。台閟璿玑巧，标连斗柄崇。验佔推历法，陶铸叶神工。星宿盘回里，乾坤指顾中。感时川陆改，望远古今同。恢运移钟鼎，留都奠镐丰。犹瞻双凤阙，谁数六朝宫？万井疏烟白，千山落照红。石头无浪打，铁瓮有潮通。霜露催归燕，帆樯带断鸿。管弦歌舞地，砧杵绮罗丛。零落寒原菊，凄凉远岸枫。旅怀悲九月，世路叹三堫。官拙潘安老，诗工庾信穷。长安看日近，短发对秋终。纵有批鳞胆，谁怜补衮忠？忧来思请剑，愤结忽成虹。人物腾诸怪，安危仗数公。魂销宸极北，兴发海天东。富贵浑如梦，婴儿倏已翁。宜调石髓膳，耻食大官葱。野鹤遥摩汉，群鸡只在笼。君看台下水，流尽几英雄。
秋杪同阮坚之年丈集皇甫氏园夜饮
作者：邓云霄
朝代：明

名园水木淡秋容，曲径幽轩紫翠重。发兴正须搴晚菊，寻盟偏爱对寒松。青缃旧丛推玄晏，白眼悲歌有嗣宗。明月留人良夜永，醉归应待景阳钟。
秋杪听鸡夜坐
作者：邓云霄
朝代：明

梦阑酒醒漏迟迟，正是闻鸡起舞时。三唱繁声通蕙帐，半轮斜月挂梧枝。秋高又报边烽急，霜落遥怜曙角悲。想像宵衣烦圣主，庭燎应问夜何其。
秋杪梁净友过访镜园忽易黄姓将入罗浮
作者：邓云霄
朝代：明

秋尽霜华入葛巾，别来节序几回新。青瞳不改长为客，丹药行携未是贫。踪迹尚随三岛鹤，姓名初变五湖人。罗浮道侣如相问，黄野疑君即后身。
秋杪渡浔阳怀古
作者：邓云霄
朝代：明

尘迷马首暂停鞭，倚棹浔阳兴■然。久客乍逢卑湿地，轻帆遥挂泬㵳天。丹枫洲上空明月，流水声中忆旧弦。借问秋江多送别，几人能似白家船。
秋杪舟泊羊城李烟客载酒过访感赋
作者：邓云霄
朝代：明

同调相怜意倍长，维舟执手古城旁。狂来堪尽酒千石，别去空歌水一方。往事浮沉伤短鬓，新诗多少问奚囊。绨袍恋恋西风急，海国迎寒夜有霜。
秋江夜泊寄怀吴翁晋孙燕诒
作者：邓云霄
朝代：明

秋林落叶不堪闻，野戍维舟静夜分。明月窥篷如笑客，寒潮摇梦远寻君。兰心尚记灯前语，雁使难逢海上群。为问湖山终日待，更谁尊酒共论文。
秋江杂咏六言三首
作者：邓云霄
朝代：明

最爱垂杨系艇，溪明白石无坭。向晚携壶泛月，芙蓉十里平堤。雁阵连空没云，江楼倚槛斜曛。吹笛谁家思妇，无书远寄夫君。已怪鸿南燕北，更嗔芦白枫丹。露下千山似洗，沙边孤棹偏寒。
秋江杂咏六言三首·其一
作者：邓云霄
朝代：明

最爱垂杨系艇，溪明白石无坭。向晚携壶泛月，芙蓉十里平堤。
秋江杂咏六言三首·其三
作者：邓云霄
朝代：明

已怪鸿南燕北，更嗔芦白枫丹。露下千山似洗，沙边孤棹偏寒。
秋江杂咏六言三首·其二
作者：邓云霄
朝代：明

雁阵连空没云，江楼倚槛斜曛。吹笛谁家思妇，无书远寄夫君。
秋莲一律为龙玄珠先生赋
作者：邓云霄
朝代：明

栽迟已叹过芳年，却喜秋深色更妍。浥露凌波怜独立，红绡绿袖自婵娟。飘香暗袭芸窗客，耐冷宜逢桂阙仙。知是灵根分玉井，惯临西岳傲金天。
秋莲盛开
作者：邓云霄
朝代：明

蹉跎伤往事，抱膝厌书空。旧疾生多雨，馀酲析好风。幽怀从澹荡，老景任穷通。莫笑栽莲晚，秋花盛作红。
秋闺晓思
作者：邓云霄
朝代：明

凉吹度深闺，窥窗片月低。征人三载别，思妇五更啼。积泪浮孤枕，繁霜叫晓鸡。寸心灰未冷，夜夜梦辽西。
秦中早秋
作者：邓云霄
朝代：明

叶坠庭梧起晚愁，入秦人共火西流。羁孤身世仍廷客，垂老功名欲倦游。百二雄关馀王气，八千征路隔炎州。青门亦在秦城外，只向秋瓜忆故侯。
秦淮春泛二首
作者：邓云霄
朝代：明

红桥通绿水，画舫澜银沙。人识寻源客，春回犯斗槎。伤心前日柳，莫问后庭花。醉上长堤望，香车满狭斜。草迷蝴蝶梦，日丽鹧鸪天。江练摇歌扇，沙鸥近酒船。豪华看往事，光景惜流年。吾爱菖蒲□，兰桡莫更前。
秦淮春泛二首·其一
作者：邓云霄
朝代：明

红桥通绿水，画舫澜银沙。人识寻源客，春回犯斗槎。伤心前日柳，莫问后庭花。醉上长堤望，香车满狭斜。
秦淮春泛二首·其二
作者：邓云霄
朝代：明

草迷蝴蝶梦，日丽鹧鸪天。江练摇歌扇，沙鸥近酒船。豪华看往事，光景惜流年。吾爱菖蒲□，兰桡莫更前。
移镇郴阳道中作
作者：邓云霄
朝代：明

楚南烽燧寂无闻，何事频移太乙军。笳鼓绕山冲虎穴，旌旗临水散鸥群。岩扉僧守千年寺，茅屋人耕一片云。堪笑尘途啖名客，劳劳来往愧苏君。
移鱼缸近卧床观避暑漫赋
作者：邓云霄
朝代：明

赤日行天午赫曦，幽蜃沐发足逃虚。榻临盆沼知鱼性，梦引江村到客居。病酒懒酹河朔饮，仙丸长忆葛洪书。年来正苦频消渴，敢望宫冰下玉除。
立秋书怀
作者：邓云霄
朝代：明

一叶下梧梢，微凉入远郊。乡山梦里到，岁月客中抛。宦况秋偏淡，尘容镜代嘲。蒹葭迎早露，天末忆贫交。
立秋前五日社集天界寺诸词客分赋金陵名胜送余行余分得白鹭洲探五微留别
作者：邓云霄
朝代：明

二水中分烟渚微，江光如练澹晴晖。芳洲自入青莲笔，群鸟犹矜白雪衣。沙净伫看连影立，风生散作几行飞。怜君心逐洲前水，夜夜随潮送客归。
立秋夜同郑翰卿天界寺玩月
作者：邓云霄
朝代：明

一叶惊秋旅思赊，钟声初歇夜无哗。风生虚壑吹灵籁，露湿遥天洗月华。杯影动摇青桂阙，池光不辨白莲花。下方谁破尘劳梦？万户垂杨自宿鸦。
立秋日张园荷亭社集三首
作者：邓云霄
朝代：明

名园载酒共夷犹，水木凄清宿雨收。正对白莲堪结社，俄惊碧树已迎秋。亭虚玉笛缠风急，夜静银河倒槛流。遥想海潮乘月满，江南蘅杜动离忧。坐久凉生白夹衣，叶翻乌鹊自飞飞。休誇雨霁蟾偏皎，又恐秋高马正肥。几处传烽催晓角，谁家罢杵上残机。年年芳草看摇落，惆账王孙未易归。曲入清商调转高，醉乡今已属吾曹。闲披爽气窥飞镜，懒向西风问大刀。谈笑幸逢三语据，遨游真愧五陵豪。当筵共是悲秋客，岂独潘安叹二毛。
立秋日张园荷亭社集三首·其一
作者：邓云霄
朝代：明

名园载酒共夷犹，水木凄清宿雨收。正对白莲堪结社，俄惊碧树已迎秋。亭虚玉笛缠风急，夜静银河倒槛流。遥想海潮乘月满，江南蘅杜动离忧。
立秋日张园荷亭社集三首·其三
作者：邓云霄
朝代：明

曲入清商调转高，醉乡今已属吾曹。闲披爽气窥飞镜，懒向西风问大刀。谈笑幸逢三语据，遨游真愧五陵豪。当筵共是悲秋客，岂独潘安叹二毛。
立秋日张园荷亭社集三首·其二
作者：邓云霄
朝代：明

坐久凉生白夹衣，叶翻乌鹊自飞飞。休誇雨霁蟾偏皎，又恐秋高马正肥。几处传烽催晓角，谁家罢杵上残机。年年芳草看摇落，惆账王孙未易归。
立秋社集赋得木叶动秋声留别诸君
作者：邓云霄
朝代：明

寺古册更幽，爽气金天接。新凉入高树，萧瑟吟风叶。轻随清磬度，微带寒蝉咽。听之伤客心，骨冷魂先詟。日月如车轮，徂年催急节。孤臣不遇主，何异长门妾。团扇自光辉，秋风难再热。徘徊别知友，转觉临歧怯。执手肠九回，离琴曲三叠。折赠欲搴兰，江波眇难涉。
端州文学谢步禹符请安期纯阳王野紫霞四仙秋日同集镜园邻仙楼降长春援笔和馀诗新天两韵且呼馀为前生星使步韵奉酬二首
作者：邓云霄
朝代：明

东望祥光紫气新，翩翩云外降飙轮。何缘蓬岛来仙客，共道园林有主人。戛玉敲金相竞爽，笔精墨妙总通神。前生星使呼还酬，愿洗凡心认旧身。楼对罗浮古洞天，三山清浪透前川。琼章挥洒惊新语，霞里徘徊念昔年。并驾同来非有约，和歌归去兴无边。从今风月凭栏处，已化邻仙作集仙。
端州文学谢步禹符请安期纯阳王野紫霞四仙秋日同集镜园邻仙楼降长春援笔和馀诗新天两韵且呼馀为前生星使步韵奉酬二首·其一
作者：邓云霄
朝代：明

东望祥光紫气新，翩翩云外降飙轮。何缘蓬岛来仙客，共道园林有主人。戛玉敲金相竞爽，笔精墨妙总通神。前生星使呼还酬，愿洗凡心认旧身。
端州文学谢步禹符请安期纯阳王野紫霞四仙秋日同集镜园邻仙楼降长春援笔和馀诗新天两韵且呼馀为前生星使步韵奉酬二首·其二
作者：邓云霄
朝代：明

楼对罗浮古洞天，三山清浪透前川。琼章挥洒惊新语，霞里徘徊念昔年。并驾同来非有约，和歌归去兴无边。从今风月凭栏处，已化邻仙作集仙。
端溪舟中听雨与陈永平对酌
作者：邓云霄
朝代：明

客有迷津叹，那堪暮雨时。篷声兼棹响，云脚带帆移。节序催新历，壶觞对故知。茫茫今古事，流水只如斯。
端阳后一日刘觐国招酌署中三首
作者：邓云霄
朝代：明

署近过从易，情深对语真。虚堂不受暑，嘉树爱留人。渐觉愁城破，转于欢伯亲。杯中饶胜地，索醉敢辞频。报国竟无策，怀归多苦吟。秦城连北斗，越客奏南音。宦薄从薪积，时危叹陆沉。独醒良不易，谁识七贤心。隐吏容疏放，馀闲且拍浮。客筵罗海味，乡思绕龙舟。令节过蒲酒，和风度麦秋。相看同逆旅，休上仲宣楼。
端阳后一日刘觐国招酌署中三首·其一
作者：邓云霄
朝代：明

署近过从易，情深对语真。虚堂不受暑，嘉树爱留人。渐觉愁城破，转于欢伯亲。杯中饶胜地，索醉敢辞频。
端阳后一日刘觐国招酌署中三首·其三
作者：邓云霄
朝代：明

隐吏容疏放，馀闲且拍浮。客筵罗海味，乡思绕龙舟。令节过蒲酒，和风度麦秋。相看同逆旅，休上仲宣楼。
端阳后一日刘觐国招酌署中三首·其二
作者：邓云霄
朝代：明

报国竟无策，怀归多苦吟。秦城连北斗，越客奏南音。宦薄从薪积，时危叹陆沉。独醒良不易，谁识七贤心。
竹枝词四首
作者：邓云霄
朝代：明

峡口维舟月落时，黄陵苦竹宿羁雌。西风一夜吹归梦，霜满篷窗客未知。汉江对岸夹青楼，蜀客连樯溯上流。借汝一条龙竹杖，轻风半夜到夔州。黄牛白马上艰辛，崖下盘涡泡里身。齐唱竹枝牵百丈，烧钱浇酒赛江神。三年怨妇望廊归，买卜频停织锦机。谁料行人阻风水，巫山夜雨正沽衣。
竹枝词四首·其一
作者：邓云霄
朝代：明

峡口维舟月落时，黄陵苦竹宿羁雌。西风一夜吹归梦，霜满篷窗客未知。
竹枝词四首·其三
作者：邓云霄
朝代：明

黄牛白马上艰辛，崖下盘涡泡里身。齐唱竹枝牵百丈，烧钱浇酒赛江神。
竹枝词四首·其二
作者：邓云霄
朝代：明

汉江对岸夹青楼，蜀客连樯溯上流。借汝一条龙竹杖，轻风半夜到夔州。
竹枝词四首·其四
作者：邓云霄
朝代：明

三年怨妇望廊归，买卜频停织锦机。谁料行人阻风水，巫山夜雨正沽衣。
答客问予归
作者：邓云霄
朝代：明

出岫还山任卷舒，浮云元不碍空虚。中流击楫心徒苦，九折回车乐有馀。得意秋鹰看矫矫，忘机海鸟自如如。问予何事归来急，捐印虞卿好著书。
管仲三归台
作者：邓云霄
朝代：明

君不见晏子狐裘三十年，管家台榭势连天。时来各展经纶手，世往空馀草木烟。一奢一俭何须数，共作荒山一抔土。霸气雄心浪自矜，景桓芜没无丘墓。始信吾儒自有真，更将小见笑齐人。南辕重拜三迁地，碧瓦朱甍岁岁新。
米君梦过小斋赋以赠之
作者：邓云霄
朝代：明

相逢击筑倚青萍，中夜哀歌怅独醒。身寄风尘孤鹤瘦，眼空湖海一鸿冥。诗名都下推秋柳，处士云边识客星。闭声著书春草合，几人能过子云亭。
紫烟夜思
作者：邓云霄
朝代：明

楼头搔首夜凄凄，下界消声翠霭迷。九月露寒频警鹤，三更潮到已鸣鸡。坐来华月催新句，行处名山忆旧题。惆怅平生诗思苦，梦魂长绕浣花溪。
紫烟楼夜读
作者：邓云霄
朝代：明

高秋月冷露华清，楼上群书拥百城。散帙纵横千古事，朗吟寥落半空声。芸窗风雨当年暗，藜杖星辰此夕明。自笑微才惭梦笔，著书还欲学虞卿。
紫骝马
作者：邓云霄
朝代：明

人好马亦好，翩翩美少年。挫金兼喷玉，逐电不劳鞭。长楸蹀躞去，草色碧如烟。徒矜呼鹰手，更胜斗鸡钱。边城烽火急，肯为向幽燕。
纪异诗
作者：邓云霄
朝代：明

沉醉欲无醒，悲歌只自听。弥天开火宅，半夜斗妖星。梗稻空南亩，烽烟满北庭。群仙方濯足，且莫竭沧溟。
细雨斋居
作者：邓云霄
朝代：明

边风吹雨来，萧疏满城阙。高斋一沾洒，叶底蝉声歇。盆鱼纷唼藻，园卉芽渐茁。听雨淡幽虑，观物神自悦。闭门人事少，吏散养吾拙。烹葵兼烧笋，清供堪一啜。呼童蓄旨酒，有待期华月。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝
作者：邓云霄
朝代：明

淑气欲迎年，朔风将送腊。征衫费增减，渐觉寒暄杂。乡思杳无端，客途何日尽？却怪马蹄轻，不及南飞隼。残历馀几日，坐叹年光促。不须悲旧年，洗眼看新绿。去从此路去，归从此路归。一官仍故步，回首十年非。岁月更新旧，川途阅古今。往来车马客，枉用百年心。有意濯尘缨，河流伴客行。翻嫌河畔水，不似石泉清。一过一回新，纷纷客子身。谁知岳麓下，自有渚眠人。西岳好居停，重来霜雪涩。仙掌远相招，遥遥不能及。十丈红莲花，凌空生太华。仙人持作舟，直泛蓬瀛下。村落尽瑶林，同云日日深。丰年宜瑞雪，不用卜晴阴。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其一
作者：邓云霄
朝代：明

淑气欲迎年，朔风将送腊。征衫费增减，渐觉寒暄杂。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其七
作者：邓云霄
朝代：明

一过一回新，纷纷客子身。谁知岳麓下，自有渚眠人。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其三
作者：邓云霄
朝代：明

残历馀几日，坐叹年光促。不须悲旧年，洗眼看新绿。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其九
作者：邓云霄
朝代：明

十丈红莲花，凌空生太华。仙人持作舟，直泛蓬瀛下。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其二
作者：邓云霄
朝代：明

乡思杳无端，客途何日尽？却怪马蹄轻，不及南飞隼。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其五
作者：邓云霄
朝代：明

岁月更新旧，川途阅古今。往来车马客，枉用百年心。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其八
作者：邓云霄
朝代：明

西岳好居停，重来霜雪涩。仙掌远相招，遥遥不能及。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其六
作者：邓云霄
朝代：明

有意濯尘缨，河流伴客行。翻嫌河畔水，不似石泉清。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其十
作者：邓云霄
朝代：明

村落尽瑶林，同云日日深。丰年宜瑞雪，不用卜晴阴。
经华阴时当腊月十八日忽忆唐人腊尽促归心行人及华阴之句字字凑合遂逐字成十绝·其四
作者：邓云霄
朝代：明

去从此路去，归从此路归。一官仍故步，回首十年非。
结客少年场
作者：邓云霄
朝代：明

千金买骏马，百金装鞍辔。骑出大长楸，万人看意气。朝过博馆暮屠肆，毛薛为兄朱亥弟。宝剑倚天光照地，半酣拔剑起相视，人间谁有不平事？
结茅石湖山中
作者：邓云霄
朝代：明

岂为逃名遂陆沉，闲情原不借云林。畏人渐觉蓬蒿长，舒啸时闻鸾凤音。古洞夜寒占剑气，空山春静适琴心。齐盟此道还吾辈，和得新诗细细吟。
续梦
作者：邓云霄
朝代：明

旅榜依牛渚，清风满葛巾。澄江空对月，咏史更何人。酹酒唁狂客，燃犀辟水神。名高前后事，同是梦中身。
续梦诗
作者：邓云霄
朝代：明

琼华江上问仙津，夜半乘槎近紫宸。风露双清秋万里，水天一色月重轮。飞来赤壁舟前鹤，唤醒黄粱梦里人。最爱歌声调玉笛，梅花飘落五湖滨。
罗唝曲四首
作者：邓云霄
朝代：明

桑叶绿如烟，春蚕对妾眠。吐丝何太苦，心绪两缠绵。窗外芭蕉雨，空房冷似秋。梦来云水阔，客子在扬州。昔别秦淮岸，停桡绿树边。伤心江上水，不敢问来船。拔却宜男草，休栽夜合花。妆成嫌艳冶，宋玉在西家。
罗唝曲四首·其一
作者：邓云霄
朝代：明

桑叶绿如烟，春蚕对妾眠。吐丝何太苦，心绪两缠绵。
罗唝曲四首·其三
作者：邓云霄
朝代：明

昔别秦淮岸，停桡绿树边。伤心江上水，不敢问来船。
罗唝曲四首·其二
作者：邓云霄
朝代：明

窗外芭蕉雨，空房冷似秋。梦来云水阔，客子在扬州。
罗唝曲四首·其四
作者：邓云霄
朝代：明

拔却宜男草，休栽夜合花。妆成嫌艳冶，宋玉在西家。
罗浮二首
作者：邓云霄
朝代：明

万里罡风吹鹖冠，扶桑碣石倚筇看。乾坤一指浮空界，日月双珠在晓盘。雨过黄龙初返洞，烟销玉女静临坛。寻真丹灶行应得，未信刀圭不羽翰。朱明岩壑洞天遥，楼结青霞傍斗杓。呼吸可能通帝座，啸歌犹听和鸾箫。上清缥缈无今古，下界苍茫自暮朝。不用登高誇作赋，游仙须奏白云谣。
罗浮二首·其一
作者：邓云霄
朝代：明

万里罡风吹鹖冠，扶桑碣石倚筇看。乾坤一指浮空界，日月双珠在晓盘。雨过黄龙初返洞，烟销玉女静临坛。寻真丹灶行应得，未信刀圭不羽翰。
罗浮二首·其二
作者：邓云霄
朝代：明

朱明岩壑洞天遥，楼结青霞傍斗杓。呼吸可能通帝座，啸歌犹听和鸾箫。上清缥缈无今古，下界苍茫自暮朝。不用登高誇作赋，游仙须奏白云谣。
署中滴翠轩杂咏五首
作者：邓云霄
朝代：明

关塞之官远，琴书亦与偕。谁栽四翠柏？为荫一清斋。宦拙世情澹，地偏幽意谐。浮生元偶寄，何事强安排？暑气晚来薄，萧萧树自鸣。风随微雨到，月向破云明。簿领闲曹少，园林野兴清。已能齐显晦，渐觉厌逢迎。有客仕三已，何人岁九迁？浮云倏过眼，司命亦无权。浪出非初志，微名合避贤。夜来牵远梦，多在海鸥边。吏散重门闭，翛然太隐居。清凉饶树石，苍翠滴庭除。薄禄堪供酒，呼僮更种蔬。寄言弹铗客，此地本无鱼。癖诗堪一笑，得句享千金。比兴皆诸景，推敲哎寸心。词坛谁胜负，仕路任升沉。试展探珠手，骊龙伏海深。
署中滴翠轩杂咏五首·其一
作者：邓云霄
朝代：明

关塞之官远，琴书亦与偕。谁栽四翠柏？为荫一清斋。宦拙世情澹，地偏幽意谐。浮生元偶寄，何事强安排？
署中滴翠轩杂咏五首·其三
作者：邓云霄
朝代：明

有客仕三已，何人岁九迁？浮云倏过眼，司命亦无权。浪出非初志，微名合避贤。夜来牵远梦，多在海鸥边。
署中滴翠轩杂咏五首·其二
作者：邓云霄
朝代：明

暑气晚来薄，萧萧树自鸣。风随微雨到，月向破云明。簿领闲曹少，园林野兴清。已能齐显晦，渐觉厌逢迎。
署中滴翠轩杂咏五首·其五
作者：邓云霄
朝代：明

癖诗堪一笑，得句享千金。比兴皆诸景，推敲哎寸心。词坛谁胜负，仕路任升沉。试展探珠手，骊龙伏海深。
署中滴翠轩杂咏五首·其四
作者：邓云霄
朝代：明

吏散重门闭，翛然太隐居。清凉饶树石，苍翠滴庭除。薄禄堪供酒，呼僮更种蔬。寄言弹铗客，此地本无鱼。
老友米君梦昔旅食京华结社三载今不远数千里访我隐居话旧论心怅然赋赠
作者：邓云霄
朝代：明

细语寒暄感昔年，幽窗静对一炉烟。投闲总是忘机鸟，寡嗜真同饮露蝉。无药可医怜懒骨，有丹堪赠遇癯仙。从来鹤背人如叶，珍重休添十万缠。
老女吟和周毓庭三首
作者：邓云霄
朝代：明

东邻调瑟杂吹箫，听罢空房更寂寥。岁晏云屏虚射雀，秋深银汉未成桥。不禁珠泪临风落，自惜红颜倚镜消。惆怅花前兼月下，年年瘦尽楚宫腰。晓来新沐懒薰香，谁适为容黯自伤？化石无人怜怨女，乘龙何客是仙郎？送春深恨流光促，听漏翻嫌独夜长。却羡秋风冷团扇，芳年曾得侍君王。夭桃落尽摽梅疏，只有孤灯伴客居。未遇梁鸿甘偃蹇，羞窥宋玉漫踌躇。云间愿学双飞凤，门外难邀百辆车。自是良媒重倾国，佳期来岁定何如？
老女吟和周毓庭三首·其一
作者：邓云霄
朝代：明

东邻调瑟杂吹箫，听罢空房更寂寥。岁晏云屏虚射雀，秋深银汉未成桥。不禁珠泪临风落，自惜红颜倚镜消。惆怅花前兼月下，年年瘦尽楚宫腰。
老女吟和周毓庭三首·其三
作者：邓云霄
朝代：明

夭桃落尽摽梅疏，只有孤灯伴客居。未遇梁鸿甘偃蹇，羞窥宋玉漫踌躇。云间愿学双飞凤，门外难邀百辆车。自是良媒重倾国，佳期来岁定何如？
老女吟和周毓庭三首·其二
作者：邓云霄
朝代：明

晓来新沐懒薰香，谁适为容黯自伤？化石无人怜怨女，乘龙何客是仙郎？送春深恨流光促，听漏翻嫌独夜长。却羡秋风冷团扇，芳年曾得侍君王。
聚星行
作者：邓云霄
朝代：明

主人已解青铜章，召客邀欢夜未央。文星炯炯当空长，清淡辉映玉琅琅。词人者谁钱与王，曹生角敌能擅场。横飞彩笔森开张，雅歌方罗杂伎将。俳优小伫列成行，妙舞法曲梁尘扬。泠泠天籁中清商，何必蛾眉出洞房。有酒如蝇琥珀光，更看鸭绿类鹅黄。蒪丝鲈脍佐飞觞，百壶万斛谁禁当。鲸吞灵擘乐且康，况兹携手限河梁。酒徒遥忆旧高阳，离怀应以醉为乡。嗟余作令六载忙，攒眉折腰贵人傍。谁云单父不下堂，戴星空自惭踉跄。今夕何夕华灯煌，一洗尘梦付黄粱。仰面长歌问彼苍，肯容豪客发清狂。便当散发游扶桑，上朝三十六玉皇，下笑金母鬓如霜。谁能局趣待含香，更筹边障事戎羌。古来佳兵戒不祥，荒服不至归白狼。万年王道本金汤，玉门长辟甲士藏。欲进此策排天阊，圣人垂拱寿无疆。徐征墨客侍御床，来仪威凤鸣高冈。劝君聊暂依东墙，会见鹤书出上方。
胥门晚春闲眺
作者：邓云霄
朝代：明

胥江春浪迭平沙，野水浮来尽落花。遥望片帆归别浦，不知双燕入谁家。孤村斜日收渔网，远寺残钟起暮鸦。试问城中歌舞地，何如此处最清嘉。
自笑
作者：邓云霄
朝代：明

泉石元良友，巢由亦外臣。老因诗度日，闲以酒藏身。自笑狂非妄，谁怜懒是真？闭门尘事少，踪迹似逃秦。
自笑
作者：邓云霄
朝代：明

百丈危滩溯上流，畏途逐客增烦忧。癖诗不知老将至，拙宦自取人何尤。夜眠戍柝敲远梦，晓坐朔风欺敝裘。自笑劳生倦行役，经年官舫随渔舟。
至日即事二首
作者：邓云霄
朝代：明

开阁迎长半捲帘，开尊空对水精盐。天心暗逐微阳转，华发新随一线添。岁晏龙蛇藏冻浦，雪晴鸦雀下虚檐。苍茫杀气缠辽左，台上书云莫浪占。江湖霜雪绝飞鸿，迢递乡书杳未通。万里授衣思履袜，十年羸马叹西东。闭关行旅萧条后，吹律回春想望中。谁道省方当息驾，君王元只在深宫。
至日即事二首·其一
作者：邓云霄
朝代：明

开阁迎长半捲帘，开尊空对水精盐。天心暗逐微阳转，华发新随一线添。岁晏龙蛇藏冻浦，雪晴鸦雀下虚檐。苍茫杀气缠辽左，台上书云莫浪占。
至日即事二首·其二
作者：邓云霄
朝代：明

江湖霜雪绝飞鸿，迢递乡书杳未通。万里授衣思履袜，十年羸马叹西东。闭关行旅萧条后，吹律回春想望中。谁道省方当息驾，君王元只在深宫。
至日阅邸报偕高正甫并列直指荐牍感怀寄赠
作者：邓云霄
朝代：明

登台云物望中新，六琯潜回地底春。蕙帐夜寒多远梦，梅窗月到正怀人。鹓班已满夔龙会，鹗荐还思草莽臣。问讯东山高步者，肯辞猿鹤上蒲轮。
至茂苑
作者：邓云霄
朝代：明

翛然身世两无求，一入尘涂意转幽。范蠡芳湖连苑外，虎丘山寺挂城头。散衙入夜开芸阁，问俗乘春上野舟。莫怪河阳誇傲吏，县门长对百花洲。
舆中无事赋得美人三上三中三下诗共九首 其一 楼上
作者：邓云霄
朝代：明

百尺危栏倚翠眉，天风吹动绣罗衣。孤高直对嫦娥阙，缥缈平攀织女机。月下时闻箫一弄，春来还见燕双飞。寄言芳岁须行乐，金谷迷楼事已非。
舆中无事赋得美人三上三中三下诗共九首 其七 月下
作者：邓云霄
朝代：明

月度空庭鹊绕林，美人闲立罢清砧。欢娱正忆乘鸾舞，幽怨长悬窃药心。万里关山人杳杳，双星河汉夜沉沉。刀头破镜何须问，近日辽阳绝信音。
舆中无事赋得美人三上三中三下诗共九首 其三 马上
作者：邓云霄
朝代：明

借问纤腰大几围，娇跨骏马弄春辉。不随暮雨朝云去，却作追风逐电飞。红粉残香沾汗血，桃花浅色上绯衣。五陵年少相逢处，共道明妃塞外归。
舆中无事赋得美人三上三中三下诗共九首 其九 花下
作者：邓云霄
朝代：明

懒出芳郊逐伴游，惜花巡槛漫夷犹。宝妆檐下因谁点，玉笛池边为你留。独对天香矜国色，难将红雨洗春愁。不知情绪还多少，戏蝶狂蜂舞未休。
舆中无事赋得美人三上三中三下诗共九首 其二 桥上
作者：邓云霄
朝代：明

谁道长虹有美人，游鱼争识晓妆新。佳期岂待招灵鹊，微步偏怜赛洛神。濯濯金莲初出水，盈盈罗袜不沾尘。采芳拾翠闲来往，珍重休过妒妇津。
舆中无事赋得美人三上三中三下诗共九首 其五 舟中
作者：邓云霄
朝代：明

香风送上木兰船，水映红妆更可怜。西子锦帆遥出浦，赵姬新曲正怀仙。烟销菡萏偏能语，沙媛鸳鸯不独眠。日暮轻桡徐转去，紫骝多在绿杨边。
舆中无事赋得美人三上三中三下诗共九首 其八 灯下
作者：邓云霄
朝代：明

灿烂银缸照玉人，残妆未卸翠蛾颦。九微忍看膏成泪，五夜谁怜影伴身。鸳帐承恩他日梦，灯花送喜近来频。君心好似光明烛，长信昭阳本隔邻。
舆中无事赋得美人三上三中三下诗共九首 其六 帘中
作者：邓云霄
朝代：明

伎衣摇曳挂雕楹，彼美娉婷隔夜明。不见玉颜翻舞袖，但闻檀板度歌声。珠光欲滴巫山雨，烛影空垂楚殿缨。芳宴渐阑浑似梦，满堂实客若为情。
舆中无事赋得美人三上三中三下诗共九首 其四 镜中
作者：邓云霄
朝代：明

湛湛菱花绝点埃，双双宝靥笑颜开。远山忽向湘波现，孤影疑从月殿来。金鹊难逢张敞笔，綵鸾空忆太真台。清心一片寒如水，为报君王且莫猜。
舆中无事赋得美人三上三中三下诗共九首·楼上
作者：邓云霄
朝代：明

百尺危栏倚翠眉，天风吹动绣罗衣。孤高直对嫦娥阙，缥缈平攀织女机。月下时闻箫一弄，春来还见燕双飞。寄言芳岁须行乐，金谷迷楼事已非。谁道长虹有美人，游鱼争识晓妆新。佳期岂待招灵鹊，微步偏怜赛洛神。濯濯金莲初出水，盈盈罗袜不沾尘。采芳拾翠闲来往，珍重休过妒妇津。借问纤腰大几围，娇跨骏马弄春辉。不随暮雨朝云去，却作追风逐电飞。红粉残香沾汗血，桃花浅色上绯衣。五陵年少相逢处，共道明妃塞外归。湛湛菱花绝点埃，双双宝靥笑颜开。远山忽向湘波现，孤影疑从月殿来。金鹊难逢张敞笔，綵鸾空忆太真台。清心一片寒如水，为报君王且莫猜。香风送上木兰船，水映红妆更可怜。西子锦帆遥出浦，赵姬新曲正怀仙。烟销菡萏偏能语，沙媛鸳鸯不独眠。日暮轻桡徐转去，紫骝多在绿杨边。伎衣摇曳挂雕楹，彼美娉婷隔夜明。不见玉颜翻舞袖，但闻檀板度歌声。珠光欲滴巫山雨，烛影空垂楚殿缨。芳宴渐阑浑似梦，满堂实客若为情。月度空庭鹊绕林，美人闲立罢清砧。欢娱正忆乘鸾舞，幽怨长悬窃药心。万里关山人杳杳，双星河汉夜沉沉。刀头破镜何须问，近日辽阳绝信音。灿烂银缸照玉人，残妆未卸翠蛾颦。九微忍看膏成泪，五夜谁怜影伴身。鸳帐承恩他日梦，灯花送喜近来频。君心好似光明烛，长信昭阳本隔邻。懒出芳郊逐伴游，惜花巡槛漫夷犹。宝妆檐下因谁点，玉笛池边为你留。独对天香矜国色，难将红雨洗春愁。不知情绪还多少，戏蝶狂蜂舞未休。
舟中即事
作者：邓云霄
朝代：明

燕懒莺慵三月中，画船箫鼓漾和风。莫言春尽江南景，到处明霞映水红。
舟中同侄珣轰饮
作者：邓云霄
朝代：明

大阮欢呼小阮狂，一尊啸入楚云长。共翻玉液擎鹦鹉，欲就胡姬典鹔鹴。天地光阴同过客，风尘歧路总亡羊。高歌取醉元吾事，曲垒糟邱是故乡。
舟中无事戏拟古乐府杂体遗意十八首 其一 相逢行
作者：邓云霄
朝代：明

客从东北来，皮裘类燕朔。紫髯环碧眼，英风何磊落。笑出吴钩光照人，更怀七首欲投秦。相逢下马饮君酒，跪赠平生一片心。
舟中无事戏拟古乐府杂体遗意十八首 其七 白词
作者：邓云霄
朝代：明

交州剪刀裁匹练，掌上飞来如白燕。苔色秋深长信宫，歌声夜绕昭阳殿。珠错华灯列万星，玉床半醉倚娉婷。舞回似恨秋衿薄，侍寝琼房晓未醒。铜龙咽咽天河水，牛女佳期岁如此，席敝铅销勿轻弃。
舟中无事戏拟古乐府杂体遗意十八首 其三 缓歌行
作者：邓云霄
朝代：明
体裁：乐府曲辞

长绳系日日渐移，大药不就朱颜非。问君何事常羁眉，丈夫堕地当雄飞。乌鸢吓鼠浪自喜，众鸟羡之凤皇耻。蓬山元是巨鳌簪，我欲从之东海深。六载坭涂衣可浣，秋园松菊尚知心。
舟中无事戏拟古乐府杂体遗意十八首 其三 缓歌行
作者：邓云霄
朝代：明

长绳系日日渐移，大药不就朱颜非。问君何事常羁眉，丈夫堕地当雄飞。乌鸢嚇鼠浪自喜，众鸟羡之凤皇耻。蓬山元是巨鳌簪，我欲从之东海深。六载坭涂衣可浣，秋园松菊尚知心。
舟中无事戏拟古乐府杂体遗意十八首 其九 蜀国弦
作者：邓云霄
朝代：明

蜀道鸟难飞，蜀中人未归。垆头花似女，江水锦为衣。潇潇急雨来巫峡，苦竹秋声怨行客。几回梦里听猿啼，不觉朝来头尽白。
舟中无事戏拟古乐府杂体遗意十八首 其二 结袜子
作者：邓云霄
朝代：明

寒江一清深见底，壮士肝肠照秋水。隐隐风雷起铁锤，萧萧杀气横千里。感德轻将身命酬，抱关屠者更何求。一言不合辄投袂，说甚千金不掉头。
舟中无事戏拟古乐府杂体遗意十八首 其五 战城南
作者：邓云霄
朝代：明

城南荒地今耕破，遗镞半锈骨交卧。借问何年此溃兵，野老无声泪潜堕。怨气凄凄结黑云，城头吹角不堪闻。城南寥落无人迹，犹听城中新募军。
舟中无事戏拟古乐府杂体遗意十八首 其八 宛转词
作者：邓云霄
朝代：明

独独漉漉辘轳声，札札戛戛机杼鸣。咄咄恻恻离人情，惨惨淡淡天难明。
舟中无事戏拟古乐府杂体遗意十八首 其六 舞衣曲
作者：邓云霄
朝代：明

游丝百丈袅春天，新机漠漠看如烟。织成霞锦天孙妒，剪破云衣玉女怜。纤飞蝶粉轻蝉翼，柳腰试著娇无力。出房垂手初入拍，洛水湘波隔罗袜。回节身随急管声，半空摇曳游龙惊。飘风飞雪浑无态，燕懒莺慵叵柰情。佳人者谁石城女，惯向上宾呈楚舞。举袖春生鸲鹆姿，敛眸汗湿阳台雨。绝缨豪客散兰堂，金鈪沉沉夜漏长。可叹倾城犹逐队，不随秦帝卷衣裳。
舟中无事戏拟古乐府杂体遗意十八首 其十 霹雳引
作者：邓云霄
朝代：明

愁人苦病暍，炎峤只闻雷。渴想阴宫餐积雪，狂思散发临高台。南来有客抱琴至，泠泠色挟清商气。调轸林生少女风，扣弦指下奔丰隆。镗鎝砰駖声震野，疾可破山缓堕瓦。四座横飞赤电光，堂坳潦涨恨无梁。火龙抑首下西陆，风雨潇潇一榻凉。罢琴云气犹缠指，壮士闻之按剑起。直当叱咤驰千里，翻身暍病霍然已。
舟中无事戏拟古乐府杂体遗意十八首 其十一 邯郸少年行
作者：邓云霄
朝代：明

邯郸才人善歌舞，门前车马纷如雨。城南年少游侠儿，赠锦缠头不知数。坐来意气自豪雄，剑文秋水湛芙蓉。珊瑚不避铁如意，腰䮍半啮金盘龙。酒酣拔剑起相视，报仇结客城南市。杀人十步不留行，居间椒房偏赦死。五侯七贵竞繁华，侠骨犹怜貌似花。归去香风吹满路，路傍掷果尚盈车。
舟中无事戏拟古乐府杂体遗意十八首 其十一 邯郸少年行
作者：邓云霄
朝代：明
体裁：乐府曲辞

邯郸才人善歌舞，门前车马纷如雨。城南年少游侠儿，赠锦缠头不知数。坐来意气自豪雄，剑文秋水湛芙蓉。珊瑚不避铁如意，腰袅半啮金盘龙。酒酣拔剑起相视，报仇结客城南市。杀人十步不留行，居间椒房偏赦死。五侯七贵竞繁华，侠骨犹怜貌似花。归去香风吹满路，路傍掷果尚盈车。
舟中无事戏拟古乐府杂体遗意十八首 其十五 乌栖曲
作者：邓云霄
朝代：明

何事城头树，惯栖来去乌。介楼二八女，邀客独当垆。乌啼渐缓歌声悄，锦帐春融不知晓。香风摇曳绣罗衣，笑杀□姑夜上机。
舟中无事戏拟古乐府杂体遗意十八首 其十四 城傍曲
作者：邓云霄
朝代：明

边城健儿好身手，金铃掣马如雷吼。平原猎去疾于飞，快犬豪鹰皆向后。鼻尖出火耳生风，狐兔么么不入弓。却月回身翻射汉，旄头夜落塞垣空。
舟中无事戏拟古乐府杂体遗意十八首 其四 陇头吟
作者：邓云霄
朝代：明

磨刀呜咽水，肝肠如中刀。回头语徒侣，脉脉不得语。双眼迸泪同泉流，风悲鬼啸声啾啾。遥望秦川烟雾里，悔拚战骨觅封侯。
舟中无事戏拟古乐府杂体遗意十八首 芳树二首 其十二
作者：邓云霄
朝代：明
体裁：乐府曲辞

忆妾初归日，芳树齐蛾眉。如何三两岁，已长拂檐枝。春风初入洛阳道，芳树含花笑春早。夫婿朝回千骑喧，玳筵召客满西园。红衫半拭朱弦柱，青菜新传白玉盆。翩翩蜂蝶闲来往，投辖呼卢恣欢赏。共道筵前日未斜，谁知树底已飞花。花飞乱落清池里，明镜容华宛相似。寄言夫婿晚留春，转眼风光不待人。
舟中无事戏拟古乐府杂体遗意十八首 襄阳曲二首 其十七
作者：邓云霄
朝代：明
体裁：乐府曲辞

春蚕眠，春蝶举。紫燕飞来黄鹂语，春深堤上多游女。过曲桥，逐前侣，踏青拾翠知何许。大堤之水锦为波，倒映新妆写翠娥。欲解明前致赠，盈盈罗袜星河。
舟中无事戏拟古乐府杂体遗意十八首·其十三
作者：邓云霄
朝代：明

春树沐轻烟，芳菲倚琼阁。朝日照新彩，转觉花妍灼。美人谨护持，攀条入珠箔。墙阴有怨草，怅恨春风薄。愿回旭日光，一为到葵藿。
舟中无事戏拟古乐府杂体遗意十八首·其十八
作者：邓云霄
朝代：明

襄阳儿，齐拍手。打鸳鸯，呼鹰狗。看看欲前翻向后。眼底迷离不为花，心中长醉非关酒。自遇临风汉掌轻，归来厌却齐宫丑。
舟中无事戏拟古乐府杂体遗意十八首·相逢行
作者：邓云霄
朝代：明

客从东北来，皮裘类燕朔。紫髯环碧眼，英风何磊落。笑出吴钩光照人，更怀七首欲投秦。相逢下马饮君酒，跪赠平生一片心。寒江一清深见底，壮士肝肠照秋水。隐隐风雷起铁锤，萧萧杀气横千里。感德轻将身命酬，抱关屠者更何求。一言不合辄投袂，说甚千金不掉头。长绳系日日渐移，大药不就朱颜非。问君何事常羁眉，丈夫堕地当雄飞。乌鸢嚇鼠浪自喜，众鸟羡之凤皇耻。蓬山元是巨鳌簪，我欲从之东海深。六载坭涂衣可浣，秋园松菊尚知心。磨刀呜咽水，肝肠如中刀。回头语徒侣，脉脉不得语。双眼迸泪同泉流，风悲鬼啸声啾啾。遥望秦川烟雾里，悔拚战骨觅封侯。城南荒地今耕破，遗镞半锈骨交卧。借问何年此溃兵，野老无声泪潜堕。怨气凄凄结黑云，城头吹角不堪闻。城南寥落无人迹，犹听城中新募军。游丝百丈袅春天，新机漠漠看如烟。织成霞锦天孙妒，剪破云衣玉女怜。纤飞蝶粉轻蝉翼，柳腰试著娇无力。出房垂手初入拍，洛水湘波隔罗袜。回节身随急管声，半空摇曳游龙惊。飘风飞雪浑无态，燕懒莺慵叵柰情。佳人者谁石城女，惯向上宾呈楚舞。举袖春生鸲鹆姿，敛眸汗湿阳台雨。绝缨豪客散兰堂，金鈪沉沉夜漏长。可叹倾城犹逐队，不随秦帝卷衣裳。交州剪刀裁匹练，掌上飞来如白燕。苔色秋深长信宫，歌声夜绕昭阳殿。珠错华灯列万星，玉床半醉倚娉婷。舞回似恨秋衿薄，侍寝琼房晓未醒。铜龙咽咽天河水，牛女佳期岁如此，席敝铅销勿轻弃。独独漉漉辘轳声，札札戛戛机杼鸣。咄咄恻恻离人情，惨惨淡淡天难明。蜀道鸟难飞，蜀中人未归。垆头花似女，江水锦为衣。潇潇急雨来巫峡，苦竹秋声怨行客。几回梦里听猿啼，不觉朝来头尽白。愁人苦病暍，炎峤只闻雷。渴想阴宫餐积雪，狂思散发临高台。南来有客抱琴至，泠泠色挟清商气。调轸林生少女风，扣弦指下奔丰隆。镗鎝砰駖声震野，疾可破山缓堕瓦。四座横飞赤电光，堂坳潦涨恨无梁。火龙抑首下西陆，风雨潇潇一榻凉。罢琴云气犹缠指，壮士闻之按剑起。直当叱咤驰千里，翻身暍病霍然已。邯郸才人善歌舞，门前车马纷如雨。城南年少游侠儿，赠锦缠头不知数。坐来意气自豪雄，剑文秋水湛芙蓉。珊瑚不避铁如意，腰䮍半啮金盘龙。酒酣拔剑起相视，报仇结客城南市。杀人十步不留行，居间椒房偏赦死。五侯七贵竞繁华，侠骨犹怜貌似花。归去香风吹满路，路傍掷果尚盈车。忆妾初归日，芳树齐蛾眉。如何三两岁，已长拂檐枝。春风初入洛阳道，芳树含花笑春早。夫婿朝回千骑喧，玳筵召客满西园。红衫半拭朱弦柱，青菜新传白玉盆。翩翩蜂蝶闲来往，投辖呼卢恣欢赏。共道筵前日未斜，谁知树底已飞花。花飞乱落清池里，明镜容华宛相似。寄言夫婿晚留春，转眼风光不待人。春树沐轻烟，芳菲倚琼阁。朝日照新彩，转觉花妍灼。美人谨护持，攀条入珠箔。墙阴有怨草，怅恨春风薄。愿回旭日光，一为到葵藿。边城健儿好身手，金铃掣马如雷吼。平原猎去疾于飞，快犬豪鹰皆向后。鼻尖出火耳生风，狐兔么么不入弓。却月回身翻射汉，旄头夜落塞垣空。何事城头树，惯栖来去乌。介楼二八女，邀客独当垆。乌啼渐缓歌声悄，锦帐春融不知晓。香风摇曳绣罗衣，笑杀□姑夜上机。乌哑哑，知返哺。子从军，母为虏。空房糠籺久饥妻，独对城乌夜夜啼。啼残玉箸双流血，飞乌惊去城崩裂。春蚕眠，春蝶举。紫燕飞来黄鹂语，春深堤上多游女。过曲桥，逐前侣，踏青拾翠知何许。大堤之水锦为波，倒映新妆写翠娥。欲解明前致赠，盈盈罗袜星河。襄阳儿，齐拍手。打鸳鸯，呼鹰狗。看看欲前翻向后。眼底迷离不为花，心中长醉非关酒。自遇临风汉掌轻，归来厌却齐宫丑。
舟回再咏画山
作者：邓云霄
朝代：明

笑领故人意，诸峰待客还。一官贫酌水，两岸饱看山。顾盼如招手，徘徊可破颜。夜来清入梦，鸾鹤碧云间。
舟泊南昌希举彦成两王孙移酌泛月作
作者：邓云霄
朝代：明

倾盖论文一夕间，十年意气早相关。主宾敢擅东南美，词赋仍兼大小山。月满江天连酒湛，风清鸥鹭似人閒。从来此地分龙剑，惆怅征帆发晓湾。
芍药
作者：邓云霄
朝代：明

幸与花王为近侍，承恩偏得倚芳丛。赵家姊妹低昂里，杨氏诸姨顾盼中。掩袖自惭当国色，向人如语怨东风。香车宝马春游晚，寄赠多情有蝶通。
芜湖矶
作者：邓云霄
朝代：明

湖色蘼芜遍，秋怀满水滨。欲将三国事，更问蜀夫人。古庙邻鲛室，灵风后海神。挂帆遥酹酒，为我导迷津。
芝城三日二首
作者：邓云霄
朝代：明

新莺百啭报新晴，队队游人出远坰。芳渚几湾成曲水，香风到处是兰亭。伤春坐叹三湘晚，怀古难招二女灵。最爱落花频点草，软铺裀褥待人醒。红桥锦浪度香车，风细游丝自卷舒。蒲插水心如捧剑，柳摇波面似湔裾。春光对客空骀荡，往事随流付韨除。遥忆南天应更暖，田田荷叶绕吾庐。
芝城三日二首·其一
作者：邓云霄
朝代：明

新莺百啭报新晴，队队游人出远坰。芳渚几湾成曲水，香风到处是兰亭。伤春坐叹三湘晚，怀古难招二女灵。最爱落花频点草，软铺裀褥待人醒。
芝城三日二首·其二
作者：邓云霄
朝代：明

红桥锦浪度香车，风细游丝自卷舒。蒲插水心如捧剑，柳摇波面似湔裾。春光对客空骀荡，往事随流付韨除。遥忆南天应更暖，田田荷叶绕吾庐。
芝城甲寅除夕对表舅钱荆石守岁
作者：邓云霄
朝代：明

剪烛酌深夜，山城寂不哗。冬春分岁色，梅柳竞年华。北斗频瞻阙，南云苦望家。愿持千日酒，得免二毛嗟。
芦中谣并序
作者：邓云霄
朝代：明

今岁秋成好，家家足稻粱。问侬稻安在，菇芦水一方。共道江南美，江南信都会。闲田倩袅耕，白水能供税。场工十月毕，击鼓赛田神。吴侬争祭肉，可念未归人。荷锄肌入霜，挥锄汗成雨。但愿有田锄，不惜锄田苦。鱼龙睡秋水，寡妇哭秋原。数家逃散后，萧索不成村。豪家艘四橹，索负无鸡犬。流亡今稍归，嗟尔好焚券。长吏午未铺，问侬曾苦饥。侬言不苦饥，昨日幸晨炊。县胥夜半至，柴门不用敲。子孙今卖尽，秪有一丛茅。芦荻拥篱根，空场无鸟雀。寒风四壁入，敝裤不堪著。云深江路黑，三星夜在笱。为听田家言，不觉归来久。
花朝
作者：邓云霄
朝代：明

寂寂高斋鹤是宾，花朝已过二分春。日西睡起浑无事，始觉閒人即上人。
花朝前十日清凉处党员绯桃周贵谔彭贞元王崇闇同集
作者：邓云霄
朝代：明

节近花朝蜂蝶喧，一枝浓艳倚前轩。新妆半学东邻子，巧笑宜酬北海樽。瓶贮兰汤供晚沐，夜烧银烛醒香魂。莺啼燕语催诗急，怜尔含情独不言。
花朝午后忽晴坐含清阁
作者：邓云霄
朝代：明

常疑天似漏，青帝懒司花。岂料喧灵鹊，还能转日车。芳菲明绿野，点缀倩红霞。最爱斜阳外，遥村四五家。
花朝听莺
作者：邓云霄
朝代：明

旭日明霞报晓晴，双柑斗酒出东城。芳郊锦簇千林满，好鸟音传百啭清。玉管缓随歌嗓滑，金衣斜度舞腰轻。从今厌听平康曲，嬴得青楼薄幸名。
花朝集山人钱简栖宅夜饮王百谷同赋
作者：邓云霄
朝代：明

风袅游丝系玉瓶，花朝卜夜敝云屏。雄谭清夺吴趋曲，列宿光连处士星。山简狂来聊寄傲，铜鞮归去醉宜听。春深修禊期同往，荏苒红尘厌独醒。
花王三诗 其一 绿牡丹
作者：邓云霄
朝代：明

静倚雕栏半掩嚬，青皇偏与十分春。羊权条脱逢仙子，金谷明珠换美人。袜染洛波浮翠色，裙摇湘竹动芳尘。可怜嫩叶如眉黛，秉烛相看意转亲。
花王三诗 其三 白牡丹
作者：邓云霄
朝代：明

槛外温风绽锦囊，花王何事尚含霜。吹残柳絮难分色，落尽梨花为避香。白玉堂前春欲暮，水晶宫里日初长。相逢谁是怜花者，虢国夫人爱淡妆。
花王三诗 其二 黄牡丹
作者：邓云霄
朝代：明

曾侍君王捧玳筵，御袍相映曲池前。休誇汉苑妆如月，不羡潘妃步蹴莲。丛菊无缘窥艳冶，流莺何意妒婵娟。姚家旧谱君休问，凝碧沈香起暮烟。
花王三诗·绿牡丹
作者：邓云霄
朝代：明

静倚雕栏半掩嚬，青皇偏与十分春。羊权条脱逢仙子，金谷明珠换美人。袜染洛波浮翠色，裙摇湘竹动芳尘。可怜嫩叶如眉黛，秉烛相看意转亲。曾侍君王捧玳筵，御袍相映曲池前。休誇汉苑妆如月，不羡潘妃步蹴莲。丛菊无缘窥艳冶，流莺何意妒婵娟。姚家旧谱君休问，凝碧沈香起暮烟。槛外温风绽锦囊，花王何事尚含霜。吹残柳絮难分色，落尽梨花为避香。白玉堂前春欲暮，水晶宫里日初长。相逢谁是怜花者，虢国夫人爱淡妆。
花间睡
作者：邓云霄
朝代：明

花坞平铺六尺床，梦为蝴蝶宿花房。蘧蘧自会逍遥理，始悟前身是姓庄。
苏李泣别图
作者：邓云霄
朝代：明

节旄落尽始南归，降虏何人尚把衣？昔日河梁还忆否？胡风汉月两分飞。
苏汝载入署同居适栽新竹喜而共赋
作者：邓云霄
朝代：明

昨过野寺乘凉好，偶向山僧觅竹栽。槛外喜看团绿玉，阶前何惜破苍苔。影窥月幌清尘梦，爽入风窗进晚杯。正对此君堪坐啸，开门还见子奠来。
苏汝载自故乡来得韩孟郁寄札小斋留酌远忆孟郁兼话珠江别时事分得四支
作者：邓云霄
朝代：明

六代人空草木衰，闲曹寥落少新知。忽逢词客携琴至，正值高斋锁印时。钟埠凉风留下榻，珠江明月忆传卮。白云深处人如玉，谁倩南鸿一问之。
苦雨作
作者：邓云霄
朝代：明

山城四塞响奔雷，小院残花满绿苔。冷节已过还听雨，冰心一片似寒灰。
苦雨己亥有水
作者：邓云霄
朝代：明

不畏沙崩损药栏，遥邻麦秀落风湍。海童有意迎神女，暴雨何曾避灌坛。薄暮回飙吹野哭，深更哀角动春寒。临流欲洒疮痍泪，祗恐偏增浊水澜。
英州道中
作者：邓云霄
朝代：明

丹岸锦石映行舟，水碧沙明散旅愁。几处刈禾依夕浦，谁家吹笛倚江楼。川回日暖犹含暑，山晚岚昏始觉秋。久客归心催落叶，榜歌乘月下中流。
茂名李曰辅春日过镜园赋酬
作者：邓云霄
朝代：明

幽溪密树静垂纶，雨后长堤草色新。好鸟枝头如唤友，閒花径底喜迎人。壶觞野酌堪乘兴，鸡黍山家未厌贫。向晚横塘荡双桨，水云摇澜镜中春。
茂陵二首
作者：邓云霄
朝代：明

王孙玉帐锦流苏，裘马夫君态甚都。若料黄金能取酒，悔教红袖去当垆。冰弦初断泪痕新，玉轸潜窥别院春。莫怪茂陵怜异色，文君元是薄情人。
茂陵二首·其一
作者：邓云霄
朝代：明

王孙玉帐锦流苏，裘马夫君态甚都。若料黄金能取酒，悔教红袖去当垆。
茂陵二首·其二
作者：邓云霄
朝代：明

冰弦初断泪痕新，玉轸潜窥别院春。莫怪茂陵怜异色，文君元是薄情人。
范增墓
作者：邓云霄
朝代：明

玉斗鸿门似雪飞，老臣骸骨竟东归。龙文已识随真主，剑舞何须动杀机。成败当年浑大梦，江山终古对斜辉。休嗟荒墓多樵牧，曾见人耕汉帝畿。
荆妻剥笋为供戏赋示之
作者：邓云霄
朝代：明

衙斋客不到，竹里失群贤。且剥班龙尾，来参玉版禅。铜铛澄涧水，厨火杂山烟。庑下还如此，烦君举案前。
荆州沙市
作者：邓云霄
朝代：明

渚宫楼阁已烟消，沙市笙歌近更饶。十里杨堤堪走马，青楼还学楚妃腰。
荆轲咏
作者：邓云霄
朝代：明

荆高两相许，击筑燕市旁。既乐又复泣，谁知非浪狂。怀七入秦庭，调笑轻舞阳。其事虽不成，白虹久低昂。追思争博日，目摄即遁藏。借问鲁勾践，何如秦始皇。
荡子从军词三首
作者：邓云霄
朝代：明

骝马连钱映锦袍，平生气压五陵豪。探丸未了封侯事，直取单于血衅刀。金钗十二列蛾眉，临别牵衣控玉羁。越女吴姬都选遍，更将佳丽觅燕支。美如冠玉似陈平，斗罢鸡场塞外行。百战功勋酬圣主，十年贫苦笑书生。
荡子从军词三首·其一
作者：邓云霄
朝代：明

骝马连钱映锦袍，平生气压五陵豪。探丸未了封侯事，直取单于血衅刀。
荡子从军词三首·其三
作者：邓云霄
朝代：明

美如冠玉似陈平，斗罢鸡场塞外行。百战功勋酬圣主，十年贫苦笑书生。
荡子从军词三首·其二
作者：邓云霄
朝代：明

金钗十二列蛾眉，临别牵衣控玉羁。越女吴姬都选遍，更将佳丽觅燕支。
荻港扬帆
作者：邓云霄
朝代：明

枫叶飘飘尽向东，危樯五两舞高空。锦帆已化双飞翼，画角长吹万里风。残荻离披鸣柁外，乱山争度捲帘中。多情屏翳能相引，莫叹乡关隔断鸿。
莲曲二首
作者：邓云霄
朝代：明

蛾眉迷叶翠，龙脑乱花香。两岸肠堪断，伊人水一方。湖上雨来急，兰舟并著归。谁怜花解语，水鸟亦依飞。
莲曲二首·其一
作者：邓云霄
朝代：明

蛾眉迷叶翠，龙脑乱花香。两岸肠堪断，伊人水一方。
莲曲二首·其二
作者：邓云霄
朝代：明

湖上雨来急，兰舟并著归。谁怜花解语，水鸟亦依飞。
落日歌
作者：邓云霄
朝代：明

却怪挥戈有鲁阳，更怜誇父为君忙。今宵且向虞渊宿，明旦扶桑又束装。今宵明旦何时了，眼底儿童两鬓霜。鬓霜齿落休叹息，还有蓬莱水浅如涓滴。
落花二绝
作者：邓云霄
朝代：明

舞片辞蜂嘴，馀香到马蹄。燕回休太息，好去探春泥。金谷香尘散，楼头逐晓风。莫言春有暮，总是色皆空。
落花二绝·其一
作者：邓云霄
朝代：明

舞片辞蜂嘴，馀香到马蹄。燕回休太息，好去探春泥。
落花二绝·其二
作者：邓云霄
朝代：明

金谷香尘散，楼头逐晓风。莫言春有暮，总是色皆空。
落花诗三十首 其一 一东
作者：邓云霄
朝代：明

飘花何意到房栊，叹息年华落镜中。弱带纤腰同萎谢，伯劳飞燕共西东。数声羯鼓朝催急，几树琼栏夕照空。怪底封姨故相妒，开时元解笑春风。
落花诗三十首 其七 七虞
作者：邓云霄
朝代：明

石家别业洛城隅，昔日风光近有无。不见留欢围锦障，但闻如意碎珊瑚。香消谷口春泉冷，人堕楼头夜月孤。试过遗基望残景，数株芳树带平芜。
落花诗三十首 其三 三江
作者：邓云霄
朝代：明

开时还似斗新妆，瘦损丰姿意渐降。此日乱枝情脉脉，早时连理本双双。斜翻幕影摇红浪，暗扑灯花下玉釭。别有渔舟随水入，桃源深处吠仙乡。
落花诗三十首 其三十 三十咸
作者：邓云霄
朝代：明

离宫琼蕊傍层岩，狼籍香魂尽坼缄。凝碧未经妃子折，上阳先被晓莺衔。生憎密叶偏笼帽，可惜轻花乱扑衫。还让阖闾城下树，半分颜色染风帆。
落花诗三十首 其九 九佳
作者：邓云霄
朝代：明

寻芳揽胜兴无涯，不似禅居意味佳。幻色自牵游子目，妖花难入野僧怀。翻残贝叶闻清梵，飞尽天香散晚斋。谁悟沾坭心不染，十年面壁锁芒鞋。
落花诗三十首 其二 二冬
作者：邓云霄
朝代：明

应同神女下巫峰，黯澹伤春意万重。舞袖拂来还有态，游丝罥去迥无踪。桃蹊沙外残霞浅，梨院阶前积雪浓。莫道芳菲浑落尽，涉江吾欲采芙蓉。
落花诗三十首 其二十 二十歌
作者：邓云霄
朝代：明

淡日和风熏绮罗，清明上巳乐偏多。飞花恋妓娇能舞，啼鸟怜香巧和歌。剪彩纵难回锦树，铺茵还得卧青莎。大堤宴罢归来晚，素袜轻摇洛浦波。
落花诗三十首 其二十一 二十一麻
作者：邓云霄
朝代：明

恼乱芳心向狭斜，少儿懒困不司花。游春费尽缠头锦，买笑抛残击臂纱。黄褪蜂腰无剩蕊，红飞鹃血落谁家。还闻雨露深如海，掷果他时尚满车。
落花诗三十首 其二十七 二十七侵
作者：邓云霄
朝代：明

催花风雨晚森沈，千里江南永夜心。戴胜下时香作国，鹧鸪啼后绿成阴。轻飞赵后翩翩掌，低逐潘妃步步金。欲赠新词聊戏谑，迢遥溱洧水云深。
落花诗三十首 其二十三 二十三庚
作者：邓云霄
朝代：明

遥忆西川锦作城，万家香霭散红英。平拖柳絮浑无力，并掷榆钱暗有声。卓氏垆头春酒尽，薛涛填畔幕烟生。花溪近日凭谁浣，欲写鱼笺远寄情。
落花诗三十首 其二十九 二十九盐
作者：邓云霄
朝代：明

闲阶剩馥晚偷拈，错认仙人绛雪甜。欲笑床空翻入户，似怜愁坐故窥帘。摧残眉黛芳姿减，迢递关山别恨添。借问嫦娥月中桂，可曾雕谢洒寒蟾。
落花诗三十首 其二十二 二十二阳
作者：邓云霄
朝代：明

走马看花兴欲狂，飘零万点思茫茫。绕园锦绣新闻宴，委地胭脂晚罢妆。系日恨无长命缕，留春那得返魂香。五陵子弟重相问，更待明年百草长。
落花诗三十首 其二十五 二十五蒸
作者：邓云霄
朝代：明

少年豪侠浪相矜，旋过平阳复杜陵。兴到酒徒空有约，春残花债向谁征。更开金埒闲调马，试学吴歌戏采菱。游罢回鞭指芳树，仓庚飞去但闻鹰。
落花诗三十首 其二十八 二十八覃
作者：邓云霄
朝代：明

朝来散步出城南，风水淙淙响石潭。残蕊树头还有几，标梅林下仅存三。掠枝乳燕新成子，拂叶飞蛾又变蚕。怅望丛花如梦里，静依松桧结山龛。
落花诗三十首 其二十六 二十六尤
作者：邓云霄
朝代：明

金陵自古帝王州，后主清酣恣逸游。狎客妖姬骄艳曲，临春结绮搆巍楼。庭花萧索沈宫井，玉树凄凉蔓野丘。日暮乌啼归古堞，莫愁湖水亦生愁。
落花诗三十首 其二十四 二十四青
作者：邓云霄
朝代：明

祓禊江南饶胜事，暮春高会有兰亭。群贤载笔清如玉，曲水浮花细似萍。香堕觞前分片片，枝摇竹外更青青。风流人物今独昔，寿夭谁能混醉醒。
落花诗三十首 其五 五微
作者：邓云霄
朝代：明

探春未了送春归，万紫千红洗渐稀。馀艳卢姬堪？面，残香荀令待熏衣。乍迎丝竹临风笑，忽绕梁尘度曲飞。多少王孙金勒马，重来何处聘轻肥。
落花诗三十首 其五 五微
作者：邓云霄
朝代：明
体裁：七言律诗

探春未了送春归，万紫千红洗渐稀。馀艳卢姬堪�面，残香荀令待熏衣。乍迎丝竹临风笑，忽绕梁尘度曲飞。多少王孙金勒马，重来何处聘轻肥。
落花诗三十首 其八 八齐
作者：邓云霄
朝代：明

连天烟树望中迷，万片侵堤又点溪。鱼戏清涟吹锦浪，马嘶芳草踏香坭。飘残歌扇青楼晚，敛却啼妆翠幄低。解佩汉皋空想像，断肠人隔画桥西。
落花诗三十首 其六 六鱼
作者：邓云霄
朝代：明

谩说繁华能久居，请看荣落有乘除。宠无班女曾题扇，时过龙阳亦泣鱼。风起青蘋千树靡，庭霏红雨一帘虚。还疑竹叶无颜色，邀得君王半夜车。
落花诗三十首 其十 十灰
作者：邓云霄
朝代：明

惜花反畏花开尽，又报东君遣使催。楚苑雄风吹面急，梁台宝雨自天来。御沟流去何时尽，宫鸟衔飞几日回。犹有数株怜妾恨，长门留影覆苍苔。
落花诗三十首 其十一 十一真
作者：邓云霄
朝代：明

闻道青皇返玉轮，故将香雨浥行尘。绕沾兴庆池边笛，忽点含童阁里人。九十春光难再得，百千酒价岂辞频。寄言全盛红颜子，行乐须知贵及晨。
落花诗三十首 其十七 十七萧
作者：邓云霄
朝代：明

狂风夜动广陵潮，逝水飘香不可招。波上玉颜窥晓镜，雨中珠泪湿残绡。瑶花仙种空存观，明月长桥渐罢箫。尚想龙舟游戏日，到今杨柳亦萧条。
落花诗三十首 其十三 十三元
作者：邓云霄
朝代：明

舒啸高台望广原，百花今有几花存。从来玉貌难长姣，错恨青皇是薄恩。灯烛西宫虚绛帐，淋铃南内怨黄昏。谁能更展回春手，惆怅隋家旧日园。
落花诗三十首 其十九 十九豪
作者：邓云霄
朝代：明

闲来结驷共游遨，穿尽重林步远皋。阵阵玉尘吹麦浪，霏霏金粉落松涛。青春转眼过三月，绿鬓驱人忽二毛。分付花前诸乐部，急催檀板和银璈。
落花诗三十首 其十二 十二文
作者：邓云霄
朝代：明

谁家少妇婿从军，闲数馀花对夕曛。吹度西窗人独倚，泛归南浦水全分。风飘蝴蝶三更梦，雨散阳台一片云。踏碎琼瑶愁不扫，朝来还拂绛罗裙。
落花诗三十首 其十五 十五删
作者：邓云霄
朝代：明

千岁蟠桃春昼闲，倚云和雾杳难攀。瑶池宴后花长在，方朔偷来鬓已斑。堪叹铅华同木槿，谁逢萼绿识仙鬟。天台从觅来时路，流水潺潺失故山。
落花诗三十首 其十八 十八肴
作者：邓云霄
朝代：明

枝压倡楼泣露梢，春深游客半相抛。娇红浪说如人面，浓绿空看覆鸟巢。车马不闻喧曲巷，樽罍谁共出芳郊。江州他日逢司马，拟诉琵琶为解嘲。
落花诗三十首 其十六 十六先
作者：邓云霄
朝代：明

冉冉东流竟不旋，花飞随马促游鞭。栽成满县怜潘岳，唱入回风恼丽娟。十里香尘迷蹴鞠，一围红玉上鞦韆。鹔鹴典却金龟解，还指新荷当酒钱。
落花诗三十首 其十四 十四寒
作者：邓云霄
朝代：明

投辖闲园洽晚欢，紫房丹萼渐阑珊。过墙蜂蝶春拖去，半席壶觞带醉看。客下歌台珠履散，人归香径翠翘残。幽崖恐有孤芳在，好倩云烟护洞峦。
落花诗三十首 其四 四支
作者：邓云霄
朝代：明

枝垂红泪忍抛枝，还胜征人泣诀时。香歇纵伤今日幕，春归应有隔年期。明妃出塞终埋骨，苏武生妻竟去帷。试想人间长别苦，花神何事尚含悲。
落花诗三十首·一东
作者：邓云霄
朝代：明

飘花何意到房栊，叹息年华落镜中。弱带纤腰同萎谢，伯劳飞燕共西东。数声羯鼓朝催急，几树琼栏夕照空。怪底封姨故相妒，开时元解笑春风。应同神女下巫峰，黯澹伤春意万重。舞袖拂来还有态，游丝罥去迥无踪。桃蹊沙外残霞浅，梨院阶前积雪浓。莫道芳菲浑落尽，涉江吾欲采芙蓉。开时还似斗新妆，瘦损丰姿意渐降。此日乱枝情脉脉，早时连理本双双。斜翻幕影摇红浪，暗扑灯花下玉釭。别有渔舟随水入，桃源深处吠仙乡。枝垂红泪忍抛枝，还胜征人泣诀时。香歇纵伤今日幕，春归应有隔年期。明妃出塞终埋骨，苏武生妻竟去帷。试想人间长别苦，花神何事尚含悲。探春未了送春归，万紫千红洗渐稀。馀艳卢姬堪？面，残香荀令待熏衣。乍迎丝竹临风笑，忽绕梁尘度曲飞。多少王孙金勒马，重来何处聘轻肥。谩说繁华能久居，请看荣落有乘除。宠无班女曾题扇，时过龙阳亦泣鱼。风起青蘋千树靡，庭霏红雨一帘虚。还疑竹叶无颜色，邀得君王半夜车。石家别业洛城隅，昔日风光近有无。不见留欢围锦障，但闻如意碎珊瑚。香消谷口春泉冷，人堕楼头夜月孤。试过遗基望残景，数株芳树带平芜。连天烟树望中迷，万片侵堤又点溪。鱼戏清涟吹锦浪，马嘶芳草踏香坭。飘残歌扇青楼晚，敛却啼妆翠幄低。解佩汉皋空想像，断肠人隔画桥西。寻芳揽胜兴无涯，不似禅居意味佳。幻色自牵游子目，妖花难入野僧怀。翻残贝叶闻清梵，飞尽天香散晚斋。谁悟沾坭心不染，十年面壁锁芒鞋。惜花反畏花开尽，又报东君遣使催。楚苑雄风吹面急，梁台宝雨自天来。御沟流去何时尽，宫鸟衔飞几日回。犹有数株怜妾恨，长门留影覆苍苔。闻道青皇返玉轮，故将香雨浥行尘。绕沾兴庆池边笛，忽点含童阁里人。九十春光难再得，百千酒价岂辞频。寄言全盛红颜子，行乐须知贵及晨。谁家少妇婿从军，闲数馀花对夕曛。吹度西窗人独倚，泛归南浦水全分。风飘蝴蝶三更梦，雨散阳台一片云。踏碎琼瑶愁不扫，朝来还拂绛罗裙。舒啸高台望广原，百花今有几花存。从来玉貌难长姣，错恨青皇是薄恩。灯烛西宫虚绛帐，淋铃南内怨黄昏。谁能更展回春手，惆怅隋家旧日园。投辖闲园洽晚欢，紫房丹萼渐阑珊。过墙蜂蝶春拖去，半席壶觞带醉看。客下歌台珠履散，人归香径翠翘残。幽崖恐有孤芳在，好倩云烟护洞峦。千岁蟠桃春昼闲，倚云和雾杳难攀。瑶池宴后花长在，方朔偷来鬓已斑。堪叹铅华同木槿，谁逢萼绿识仙鬟。天台从觅来时路，流水潺潺失故山。冉冉东流竟不旋，花飞随马促游鞭。栽成满县怜潘岳，唱入回风恼丽娟。十里香尘迷蹴鞠，一围红玉上鞦韆。鹔鹴典却金龟解，还指新荷当酒钱。狂风夜动广陵潮，逝水飘香不可招。波上玉颜窥晓镜，雨中珠泪湿残绡。瑶花仙种空存观，明月长桥渐罢箫。尚想龙舟游戏日，到今杨柳亦萧条。枝压倡楼泣露梢，春深游客半相抛。娇红浪说如人面，浓绿空看覆鸟巢。车马不闻喧曲巷，樽罍谁共出芳郊。江州他日逢司马，拟诉琵琶为解嘲。闲来结驷共游遨，穿尽重林步远皋。阵阵玉尘吹麦浪，霏霏金粉落松涛。青春转眼过三月，绿鬓驱人忽二毛。分付花前诸乐部，急催檀板和银璈。淡日和风熏绮罗，清明上巳乐偏多。飞花恋妓娇能舞，啼鸟怜香巧和歌。剪彩纵难回锦树，铺茵还得卧青莎。大堤宴罢归来晚，素袜轻摇洛浦波。恼乱芳心向狭斜，少儿懒困不司花。游春费尽缠头锦，买笑抛残击臂纱。黄褪蜂腰无剩蕊，红飞鹃血落谁家。还闻雨露深如海，掷果他时尚满车。走马看花兴欲狂，飘零万点思茫茫。绕园锦绣新闻宴，委地胭脂晚罢妆。系日恨无长命缕，留春那得返魂香。五陵子弟重相问，更待明年百草长。遥忆西川锦作城，万家香霭散红英。平拖柳絮浑无力，并掷榆钱暗有声。卓氏垆头春酒尽，薛涛填畔幕烟生。花溪近日凭谁浣，欲写鱼笺远寄情。祓禊江南饶胜事，暮春高会有兰亭。群贤载笔清如玉，曲水浮花细似萍。香堕觞前分片片，枝摇竹外更青青。风流人物今独昔，寿夭谁能混醉醒。少年豪侠浪相矜，旋过平阳复杜陵。兴到酒徒空有约，春残花债向谁征。更开金埒闲调马，试学吴歌戏采菱。游罢回鞭指芳树，仓庚飞去但闻鹰。金陵自古帝王州，后主清酣恣逸游。狎客妖姬骄艳曲，临春结绮搆巍楼。庭花萧索沈宫井，玉树凄凉蔓野丘。日暮乌啼归古堞，莫愁湖水亦生愁。催花风雨晚森沈，千里江南永夜心。戴胜下时香作国，鹧鸪啼后绿成阴。轻飞赵后翩翩掌，低逐潘妃步步金。欲赠新词聊戏谑，迢遥溱洧水云深。朝来散步出城南，风水淙淙响石潭。残蕊树头还有几，标梅林下仅存三。掠枝乳燕新成子，拂叶飞蛾又变蚕。怅望丛花如梦里，静依松桧结山龛。闲阶剩馥晚偷拈，错认仙人绛雪甜。欲笑床空翻入户，似怜愁坐故窥帘。摧残眉黛芳姿减，迢递关山别恨添。借问嫦娥月中桂，可曾雕谢洒寒蟾。离宫琼蕊傍层岩，狼籍香魂尽坼缄。凝碧未经妃子折，上阳先被晓莺衔。生憎密叶偏笼帽，可惜轻花乱扑衫。还让阖闾城下树，半分颜色染风帆。
葑门城楼
作者：邓云霄
朝代：明

独上高楼起晚愁，蒹葭衰柳绕长洲。征徭偏有三吴苦，杼柚真伤万井秋。失侣孤鸿翻北叫，背人寒水自东流。忧时叹逝心俱折，露草蛛丝尚未收。
蒲涧歌为潘年伯寿
作者：邓云霄
朝代：明

君不见白云东去接罗浮，白云之下蒲涧幽。石上仙灵护九节，安期驾鹤常来游。秦皇汉武岂不贵，方士远遣终难求。何如潘翁自高介，葛巾藜杖轻王侯。时登白云一啸傲，璇房处处成丹丘。日采蒲花充午膳，身跨白鹿骑青牛。郎君待诏金门外，窃桃不知经几秋。长生已授仙人箓，纶綍犹传出殿头。君家南望沧溟近，潮声岁岁为添筹。
藤江舟中怀周贵谔却寄
作者：邓云霄
朝代：明

烟波凝望远，簿领入舟闲。野泊同鸥宿，乡心逐水还。开樽聊自劝，得句倩谁删？时有寻君梦，柴门莫夜关。
虚亭
作者：邓云霄
朝代：明

独坐不知久，虚亭澹入禅。风恬薰柳醉，云懒倚山眠。宦况半盂水，斋心一缕烟。回头问身世，疑在散花天。
蟋蟀篇
作者：邓云霄
朝代：明

城南思妇娇无力，蟋蟀环轩促人织。秋至寒衣空旧箱，夜深冷泪徒沾臆。闻此虫声意转忙，买丝典却双明珰。既从邻女求残烛，更向天孙乞七襄。织才半匹犹未了，床下喓喓似相笑。借问裁衣寄阿谁，停梭不语自迟迟。衣成又恐晨炊乏，塞外狂夫那得知。